hotchpotch/miracl-hf-unified huggingface dataset:
মাইক ডেনিস
মাইকেল হেনরি ডেনিস, ওবিই (; জন্ম: ১ ডিসেম্বর, ১৯৪০ - মৃত্যু: ১৯ এপ্রিল, ২০১৩) স্কটল্যান্ডের ল্যানার্কশায়্যার এলাকার বেলশিলে জন্মগ্রহণকারী বিশিষ্ট আন্তর্জাতিক ক্রিকেটার ছিলেন। একাধারে তিনি ইংল্যান্ড, স্কটল্যান্ড, এসেক্স ও কেন্ট দলের পক্ষে ক্রিকেট খেলায় অংশ নিয়েছিলেন। শুরুতে তাঁর সময়কালে স্কটল্যান্ড দল আন্তর্জাতিক ক্রিকেটাঙ্গনে অংশ নেয়নি। তাই তিনি ইংল্যান্ডের পক্ষালম্বন করে টেস্ট ও একদিনের আন্তর্জাতিক ক্রিকেটে খেলেছেন। ডগলাস জারদিনের পর মাইক ডেনিস হচ্ছেন দ্বিতীয় স্কটিশ, যিনি ইংল্যান্ডের অধিনায়কত্ব করার সুযোগ পেয়েছিলেন।
স্কটল্যান্ডের উত্তর ল্যানার্কশায়্যারের বেলশিল এলাকায় মাইক ডেনিস জন্মগ্রহণ করেন। উনিশবার ইংরেজ ক্রিকেট অধিনায়ক হিসেবে দলকে পরিচালনা করেন। তন্মধ্যে, জয়-৬, পরাজয়-৫ এবং ড্র ছিল ৮টি। ১৯৭৫ সালে অস্ট্রেলিয়ার বিপক্ষে অনুষ্ঠিত ১ম টেস্টের পর তিনি অধিনায়কত্ব হারান। খেলোয়াড়ী জীবনে তাঁর সহযোদ্ধা জিওফ্রে বয়কটের কাছ থেকে অনেক সহযোগিতা পেলেও তাঁর জন্যেই এমনটি ঘটেছিল। পরবর্তীতে বয়কট ইংল্যান্ড দলে না খেলায় অস্ট্রেলিয়ার বিপক্ষে বেশ খেসারত দিতে হয়েছিল দলকে।
সমগ্র খেলোয়াড়ী জীবনে তিনি ২৮টি টেস্টে অংশ নিয়ে ৪টি সেঞ্চুরিসহ ১,৬৬৭ রান করেন। ৮ ফেব্রুয়ারি, ১৯৭৫ তারিখে নিজ সেরা ১৮৮ রান আসে অস্ট্রেলিয়া দলের বিপক্ষে। পাশাপাশি সাতটি অর্ধ-শতক রানের সহায়তা টেস্টে তাঁর ব্যাটিং গড় দাঁড়ায় ৩৯.৬৯-এ। কিন্তু একদিনের আন্তর্জাতিক ক্রিকেটে তিনি তুলনামূলকভাবে কম সফলতা পেয়েছেন। মাত্র ১২টি খেলায় ২৯.৩৩ গড়ে ২৬৪ রান করেন, ৬৬ ছিল তাঁর সর্বোচ্চ রান।
আইসিসি ম্যাচ রেফারি হিসেবে ১৬-২০ নভেম্বর, ২০০১ তারিখে পোর্ট এলিজাবেথের সেন্ট জর্জেস পার্কে অনুষ্ঠিত দক্ষিণ আফ্রিকা বনাম সফরকারী ভারতীয় দলের মধ্যেকার টেস্ট খেলায় বল টেম্পারিং, অতিরিক্ত আবেদন ইত্যাদি অভিযোগে শচীন তেন্ডুলকর, বীরেন্দ্র শেওয়াগ, সৌরভ গাঙ্গুলী, হরভজন সিং, শিবশঙ্কর দাস ও দীপদাস গুপ্ত - এ ছয়জন খেলোয়াড়কে শাস্তি দেন। পরবর্তীতে ভারতীয় দল এ শাস্তি প্রত্যাখ্যান করে ও পরের টেস্টের জন্য তাদেরকে অন্তর্ভুক্ত করে। কিন্তু আন্তর্জাতিক ক্রিকেট কাউন্সিল দ্বিতীয় টেস্টটিকে আনুষ্ঠানিকভাবে স্বীকৃতি দেয়নি। এরপর বিসিসিআই ও আইসিসি কর্তৃপক্ষ ডেনিসের সিদ্ধান্তের যথার্থতার জন্য কমিটি গঠন করে। কিন্তু ম্যাচ রেফারি হিসেবে তিনি সংবাদ সম্মেলনে যথাযথ ব্যাখ্যা প্রদান করেননি। ফলে তিনি ব্যাপকভাবে সমালোচিত হন ও ভারতীয় ক্রীড়াঙ্গনে ক্ষুদ্ধ প্রতিক্রিয়ার সৃষ্টি হয়। ডেনিস হার্ট সার্জারিতে চলে গেলে বিসিসিআই মানবতাবাদী দৃষ্টিভঙ্গী নিয়ে বিষয়টি থেকে দূরে সরে আসে।
মার্চ, ২০০২ সালে ম্যাচ রেফারির ভূমিকা থেকে দূরে সরে যেতে বাধ্য হন। আইসিসি নবগঠিত রেফারিদের এলিট প্যানেলে তাঁর নাম অন্তর্ভুক্ত করেনি। এরপরও তিনি ইসিবিতে প্রার্থীতা তুলে ধরেন।
ক্রিকেট খেলা থেকে অবসর নেয়ার পর তিনি আইসিসি কর্তৃক ম্যাচ রেফারি নিযুক্ত হয়েছিলেন। স্কটিশ স্পোর্টস হল অব ফেমের সূচনায় অনেকের সাথে তাঁর নামও অন্তর্ভুক্ত হয়েছিল। ১৯৭৫ সালে ডেনিস উইজডেন কর্তৃক বর্ষসেরা ক্রিকেটার নির্বাচিত হন। এছাড়াও তিনি কেন্ট কাউন্টি ক্রিকেট ক্লাবের সভাপতি ছিলেন। ২০১৩ সালে নববর্ষের সম্মাননায় ক্রীড়াক্ষেত্রে উল্লেখযোগ্য অবদান রাখায় তিনি অর্ডার অব দ্য ব্রিটিশ এম্পায়ার (ওবিই)-রূপে মনোনীত হন।
১৯ এপ্রিল, ২০১৩ তারিখে লন্ডনে ৭২ বছর বয়সে ক্যান্সারে আক্রান্ত হয়ে দেহাবসান ঘটে তাঁর। দীর্ঘকাল তিনি ক্যান্সার রোগের বিরুদ্ধে যুদ্ধ করেন।
অ্যামেচিও ওর্তেগা
অ্যামেচিও ওর্তেগা একজন স্প্যানিশ ফ্যাশন নির্বাহী এবং ইন্ডিটেক্স গ্রুপের প্রতিষ্ঠাতা চেয়ারম্যান। ইন্ডিটেক্স, ইন্ডিটেক্স ব্র্যান্ডের অঙ্গপ্রতিষ্ঠান জারা নামেই বেশি পরিচিত। অ্যামেচিও ওর্তেগা ২০১৩ সালের প্রথম দিকে $৫৭ বিলিয়ন নগদ সম্পত্তি নিয়ে প্রভাবশালী ম্যাগাজিন ফোর্বসের শীর্ষ ধনী তালিকায় তৃতীয় স্থানটি দখল করেন।
ওর্তেগার জন্ম ১৯৩৬ সালে, নর্থ স্পেনে। বাবা রেলওয়ে বিভাগে শ্রমিক ছিলেন। মা বিভিন্ন বাসায় কাজ করে অর্থ উপার্জন করতেন। এমনই দরিদ্র পরিবারে বেড়ে উঠেছেন ওর্তেগা। কিন্তু পড়াশোনায় ছোটবেলা থেকেই আগ্রহী ছিলেন তিনি। মাত্র ১৩ বছর বয়স থেকেই অর্থের অভাবে বিভিন্ন ধরনের শ্রমিকের কাজ করতে হযয়েছিল। 'জারা' ব্র্যান্ডের মাধ্যমে পুরো বিশ্বকে নতুন ডিজাইনের পোশাক উপহার দিয়েছেন আর বিনিময়ে পারিশ্রমিক হিসেবে অর্থ উপার্জন করে বিল গেটসের পরের স্থানেই নিজের জায়গা করে নিয়েছেন।
ওর্তেগা ১৯৭৫ সালে লা চরুনা শহরে সর্বপ্রথম 'জারা' নামে একটি শোরুম খোলেন। ১৯৮৮ সালে পর্তুগালে, ১৯৮৯ সালে আমেরিকায় শোরুম খোলেন। ২০১২ সালের অক্টোবরের হিসাব অণুযায়ী জারার সারা বিশ্বে এক হাজার ৭২১টি শোরুম আছে।
জর্জো নেপোলিতানো
জর্জো নেপোলিতাইনো (; ; জন্ম: ২৯ জুন, ১৯২৫) ইতালির নেপলসে জন্মগ্রহণকারী বিশিষ্ট রাজনীতিবিদ। মধ্য-বামপন্থী জোটের প্রার্থী ও ইতালীয় প্রজাতন্ত্রের একাদশ রাষ্ট্রপতি হিসেবে ক্ষমতাসীন রয়েছেন। ২০০৬ সালে চতুর্থ দফার নির্বাচনের মাধ্যমে রাষ্ট্রপতিরূপে প্রথমবারের মতো নির্বাচিত হন। নির্বাচিত হবার জন্য তাঁর প্রয়োজন ছিল ৫০৫ ভোট; কিন্তু প্রতিনিধি পরিষদের সদস্যদের ১০০৯ ভোটের মধ্য থেকে তিনি ৫৪৩ ভোট পেয়েছিলেন। ইতালীয় সরকারের প্রধান হিসেবে প্রধানমন্ত্রী রোমানো প্রোদি’র নেতৃত্বাধীন মধ্য-বামপন্থী জোটের সদস্যদের কাছ থেকেই অধিকাংশ সমর্থন পেয়েছেন। সাবেক রাষ্ট্রপ্রধান কার্লো আজেলিও চিয়াম্পি’র কাছ থেকে নেপোলিতানো রাষ্ট্রপতির কার্যালয়ের দায়িত্বভার গ্রহণ করেন।
জর্জো নেপোলিতানো নেপলসে জন্মগ্রহণ করেন। ১৯৪২ সালে দ্বিতীয় নেপলস ফেদেরিকো বিশ্ববিদ্যালয় থেকে ম্যাট্রিকুলেশন ডিগ্রী লাভ করেন। ইতালির ফ্যাসিবাদে অংশগ্রহণের জন্য ’জোভেন্তু ইউনিভার্সিতারিয়া ফ্যাসিস্টা’ নামের স্থানীয় বিশ্ববিদ্যালয়ের ফ্যাসিস্ট যুব সংগঠনের সদস্য হয়েছিলেন তিনি। পরবর্তীকালে তিনি এ বিষয়ে বলেন যে, সংগঠনটি গড়ে উঠেছিল মূলত ফ্যাসিবাদ-বিরোধী বুদ্ধিবৃত্তিক সম্পদকে লুকিয়ে রাখার হাত থেকে রক্ষাকল্পে।
উচ্চ বিদ্যালয়ে অধ্যয়নকালীন সময়ে থিয়েটারের ভক্ত-অনুরাগী ছিলেন নেপোলিতানো। বিশ্ববিদ্যালয়ে থাকাকালীন তিনি থিয়েটার পর্যালোচনাকারী সাপ্তাহিক সাময়িকী নবম ম্যাগিওতে লিখতেন। মাঝে-মধ্যে জোভেন্তু ইউনিভার্সিতারিয়া ফ্যাসিস্টা কর্তৃক নাটকে স্বলসময়ের জন্য অংশগ্রহণ করতেন। নেপলসের টিত্রো মার্কাদান্তে এলাকায় সালভেতোর ডি গিয়াকোমো’র কমেডি নাটকে অভিনয় করেন। শুরুর দিকে তিনি অভিনেতা হবার স্বপ্ন দেখতেন। সেজন্যে তিনি টিত্রো মার্কাদান্তে এলাকায় বেশ কয়েকটি প্রোডাকশনে অভিনয়ও করেছেন।
১৯৪৩ থেকে ১৯৪৫ মেয়াদকালে দ্বিতীয় বিশ্বযুদ্ধের শেষ পর্যায়ে নাজি জার্মানি কর্তৃক ইতালীয় সমাজতান্ত্রিক প্রজাতন্ত্র নামের একটি পুতুল রাজ্য গঠিত হয়। নেপোলিতানো ও তাঁর বন্ধুরা ইতালীয় পুণর্জাগরণ আন্দোলনে সম্পৃক্ত থেকে জার্মানি ও ইতালীয় ফ্যাসিবাদী বাহিনীর বিরুদ্ধে অনেকবার প্রতিরোধ ব্যবস্থা গড়ে তোলেন। তন্মধ্যে, নবম ম্যাগিও সাময়িকীর কার্যালয় দখল করে কার্ল মার্কসের ছদ্মাবরণে বিভিন্ন নিবন্ধ প্রকাশ করে অনেকগুলো দলের মাঝে বিতরণের ব্যবস্থা করতেন।
ইতালির কমিউনিস্ট পার্টির দীর্ঘদিনের সদস্য ছিলেন জর্জো নেপোলিতানো। পরবর্তীকালে ডেমোক্র্যাটস অব দ্য লেফট দলের সদস্যরূপে ১৯৯২-১৯৯৪ মেয়াদে প্রতিনিধি পরিষদের সভাপতি এবং ১১৯৬-১৯৯৮ মেয়াদকালে ইতালির স্বরাষ্ট্রমন্ত্রীর দায়িত্ব পালন করেন। ২০০৫ সালে আজীবন সিনেটর হিসেবে মনোনীত হন। এরই ধারাবাহিকতায় ১০ মে, ২০০৬ তারিখে ইতালির রাষ্ট্রপতি হিসেবে নির্বাচিত হন। কিন্তু, সাবেক রাষ্ট্রপ্রধান কার্লো আজেলিও চিয়াম্পি’র মেয়াদকাল শেষ হবার পর ১৫ মে, ২০০৬ তারিখে শপথ গ্রহণের মাধ্যমে রাষ্ট্রপতির কার্যালয়ের দায়িত্বভার গ্রহণ করেন। তিনিই হচ্ছেন ইতালির প্রথম রাষ্ট্রপতি, যিনি ইতালীয় কমিউনিস্ট পার্টির সদস্য ছিলেন এবং প্রথমবারের মতো দ্বিতীয় মেয়াদে রাষ্ট্রপতিরূপে নির্বাচিত হয়েছেন।
আলতাফুর রহমান
ডা. মোহাম্মদ আলতাফুর রহমান (জন্মঃ ১৯৩৮) ইংল্যান্ডের লেবার পার্টির একজন রাজনীতিবীদ এবং ল্যাংকাশায়ার এর হিন্ডবার্ন সিটির সাবেক মেয়র। তিনি ১৯৩৮ সালে বগুরা জেলার সারিয়াকান্দি উপজেলার দীঘলকান্দি গ্রামে জন্মগ্রহন করেন। ১৯৬৬ সালে তিনি ইংল্যান্ড পাড়ি জমান। ১৯৭১ সালে বাংলাদেশের মুক্তিযুদ্ধের সময় তিনি ও তার বন্ধুরা মিলে বাংলাদেশের যুদ্ধাহত মুক্তিযুদ্ধাদের চিকিৎসা সহয়তা দিয়েছিলেন।
আলতাফুর রহমান দীঘলকান্দি প্রাথমিক বিদ্যালয়ে চতুর্থ শ্রেনী পর্যন্ত পড়ার পর সারিয়াকান্দি বালক উচ্চ বিদ্যালয়ে ভর্তি হন। সেখান থেকে এসএসসি পাশ করার পর রংপুর কারমাইকেল কলেজ থেকে এইসএসসি পাশ করেন। ১৯৫৮ সালে তিনি রাজশাহী মেডিকেল কলেজে ভর্তি হন এবং এমবিবিএস পাশ করার পর রাজশাহী মেডিকেল কলেজেই প্রভাষক হিসেবে যোগ দেন।
আলতাফুর রহমানের বাবা মরহুম আজিজুর রহমান এবং মা মরহুমা সবুনুরনেসা। ছয় ভাইবোনের মধ্যে আলতাফুর রহমান হলেন পঞ্চম। তিনি ১৯৭৩ সালে রাজশাহী মেডিকেল কলেজের চতুর্থ বর্ষের ছাত্রী হোসনে আরার সাথে বিবাহ বন্ধনে আবদ্ধ হন। স্ত্রী ডা. হোসনে আরা রহমান, মেয়ে ডা.হেলেন রহমান এবং ছেলে আশিকুর রহমানকে নিয়েই আলতাফুর রহমানের সংসার।
মুক্তিযুদ্ধের সময় আলতাফুর রহমান লন্ডনে তার পাঁচ বাঙ্গালি বন্ধু ডা. জাফর উল্লাহ চৌধুরী, ডা. কাজী কামরুজ্জামান, ডা. বরকত চৌধুরী, ডা. মাহফুজুল হক ও ডা. মোশারফ হোসেনকে নিয়ে যুদ্ধাহত বীর মুক্তিযুদ্ধাদের ওষুধ ও চিকিৎসাসেবা দেওয়ার সিদ্ধান্ত নেন। পরে এই ছয় চিকিৎসক মিলে লন্ডনে গঠন করেন বাংলাদেশ মেডিকেল অ্যাসোসিয়েশন অফ ইউনাইটেড কিংডম। এই সংগঠনের ব্যানারে লন্ডনে ওষুধ সংগ্রহ শেষে ভারতের হিলি সীমান্ত দিয়ে বাংলাদেশে প্রবেশ করে তারা যুদ্ধাহত মুক্তিযুদ্ধাদের ওষুধ ও চিকিৎসাসেবা প্রদান করেন।
কারমাইকেল কলেজে পড়ার সময় যখন তৎকালীন পূর্ব পাকিস্তানে আইযুববিরোধী মনোভাব চাঙ্গা তখন পাকিস্তানের তৎকালীন মন্ত্রী ফজলুল বারী সারিয়াকান্দি আসতে চাইলে তিনি তার বিরুদ্ধে জনমত তৈরি করেন এবং এজন্য মন্ত্রী তার সফর বাতিল করেন। তিনি মূলত সক্রিয় ছাত্ররাজনীতির সাথে জড়ান রাজশাহী মেডিকেল কলেজে পড়ার সময় থেকেই। আলতাফুর রহমান "রাজশাহী মেডিকেল কলেজ স্টুডেন্ট অ্যাসোসিয়েশনের" ভিপি ছিলেন।
আলতাফুর রহমান রাজশাহীতে ১৯৫৮ থেকে ১৯৬৩ সাল পর্যন্ত পশ্চিম পাকিম্তানবিরোধী বিভিন্ন আন্দোলন-সংগ্রামে মেডিকেল কলেজসহ ছাত্রসমাজের নেতৃত্ত দেন। ১৯৬৩ সালে আন্দোলনে অংশগ্রহনের অভিযোগে পাকিস্তান সরকার তাকে গ্রেপ্তার করে।
ইংল্যান্ডে তিনি পুলিশ বিভাগের চিকিৎসক ছিলেন। সে সুবাদে এলাকায় ব্যাপক পরিচিত হয়ে উঠেন। সেখানে তিনি "ব্রিটিশ মেডিকেল অ্যাসোসিয়েশনের (বিএমএ)" প্রেসিডেন্ট নির্বাচিত হন। ১৯৯৬ সালে লেবার পার্টির কাউন্সিলর নির্বাচিত হন। ২০০৬ সালে নিজ দলের কাউন্সিলর লিজলিকে পরাজিত করে হিন্ডবার্ন সিটির মেয়র নির্বাচিত হন ও ২০০৭ সাল পর্যন্ত তিনি এ দায়িত্বে ছিলেন। বর্তমানে তিনি "হিন্ডবার্ন-বাংলাদেশ ওয়ালফেয়ার অ্যাসোসিয়েশনের" চেয়ারম্যান।
শিরীন শারমিন চৌধুরী
ড. শিরীন শারমিন চৌধুরী. (জন্ম: ৬ অক্টোবর ১৯৬৬) একজন বাংলাদেশী রাজনীতিবিদ। তিনি নবম জাতীয় সংসদের স্পিকারসহ বাংলাদেশের ইতিহাসে প্রথম নারী স্পিকার হিসেবে ৩০ এপ্রিল, ২০১৩ তারিখে নির্বাচিত হন। ৪৬ বছর বয়সে তিনি সর্বকনিষ্ঠ স্পিকাররূপে সাবেক স্পিকার ও বর্তমান রাষ্ট্রপতি এডভোকেট আব্দুল হামিদের স্থলাভিষিক্ত হন। এরপূর্বে তিনি বাংলাদেশ সরকারের মহিলা ও শিশু বিষয়ক প্রতিমন্ত্রী ছিলেন।
শিরীন শারমিন চৌধুরী ১৯৬৬ সালের ৬ অক্টোবর ঢাকায় জন্মগ্রহণ করেন। নোয়াখালী জেলার চাটখিলের সিএসপি অফিসার ও বাংলাদেশ সরকারের সাবেক সচিব রফিকুল্লাহ চৌধুরীর কন্যা তিনি। আর মা ছিলেন ঢাকা কলেজের অধ্যক্ষ ও বাংলাদেশ পাবলিক সার্ভিস কমিশনের সদস্য প্রফেসর নাইয়ার সুলতানা। তার নানা ছিলেন পূর্ব পাকিস্তান হাইকোর্টের বিচারপতি সিকান্দার আলী। তার স্বামী সৈয়দ ইশতিয়াক হোসেন ফার্মাসিউটিক্যালস কোম্পানীর পরামর্শক হিসেবে কাজ করছেন। তাঁদের সংসারে এক পুত্র ও এক কন্যা রয়েছে।
শিরীন শারমিন চৌধুরী ১৯৮৩ সালে ঢাকা বোর্ডে মানবিক বিভাগ থেকে এসএসসি পরীক্ষায় সম্মিলিত মেধা তালিকায় প্রথম স্থান অধিকার করেন। ১৯৮৫ সালে এইচএসসি-তে একই বোর্ডে মানবিক বিভাগে সম্মিলিত মেধা তালিকায় দ্বিতীয় স্থান অর্জন করেন। ১৯৮৯ সালে তিনি ঢাকা বিশ্ববিদ্যালয় থেকে এলএলবি ও ১৯৯০ সালে একই বিশ্ববিদ্যালয় থেকে এলএলএম-এ ফার্স্ট ক্লাস ফার্স্ট হন। শিরীন শারমিন চৌধুরী একজন কমনওয়েলথ স্কলার। ২০০০ সালে তিনি যুক্তরাজ্যের এসেক্স বিশ্ববিদ্যালয় থেকে আইনে পিএইচডি লাভ করেন। তার গবেষণার বিষয়বস্তু ছিলো সংবিধানিক আইন ও মানবাধিকার।
এলএলএম পাশ করার পর তিনি ১৯৯২ সালেই বাংলাদেশ বার কাউন্সিলে তালিকাভুক্ত আইনজীবী হিসেবে যোগদান করেন। বাংলাদেশ সুপ্রিম কোর্টে তাঁর ১৫ বছর এডভোকেট হিসেবে কাজ করার অভিজ্ঞতা রয়েছে। নবম জাতীয় সংসদ নির্বাচনে সংরক্ষিত নারী আসনে সংসদ সদস্য নির্বাচিত হন এবং মহিলা ও শিশু বিষয়ক মন্ত্রণালয়ের প্রতিমন্ত্রীর দায়িত্ব পালন করেছেন। তিনি বাংলাদেশ আওয়ামী লীগের কেন্দ্রীয় কমিটির সদস্য এবং সেইসাথে সিপিএ নির্বাহী কমিটির চেয়ারপার্সন।। তিনি আমকি মহিলা আলিম মাদরাসাকে এমপিওভুক্ত করার জন্য নিরলস পরিশ্রম করেছেন এবং এই নারী শিক্ষাপ্রতিষ্ঠানের জন্য সরকারি ও ব্যক্তিগতভাবে আর্থিক সহযোগিতা করেছেন। যার ফলে উক্ত এলাকার হাজার হাজার মেয়ে শিক্ষার্থী এখন পর্যন্ত এই মাদ্রাসা থেকে শিক্ষা অর্জন করার সুযোগ পাচ্ছেন।
জাভা হিট
জাভা হিট ২০১৩ সালে মুক্তিপ্রাপ্ত একটি আমেরিকান অ্যাকশন চলচ্চিত্র। ছবিটি পরিচালনা করেছেন কনর অ্যালেন এবং এতে অভিনয় করেছেন মিকি রর্খি, কেল্লান লাটজ, আরিও বাউ এবং আতিক হাসিহোলান।
পুলিশ জিজ্ঞাসাবাদের রুমে হ্যান্ডকাপ পরা অবস্থায় ইউএস নেভির লেফট্যানান্ট জ্যাক ট্রেভার্স (কেল্লান লাটজ) যিনি নিজেকে একজন বিদেশী শিক্ষকের সহকারী হিসেবে দাবি করেন। যাকে ইন্দোনেশিয়ার খুব জনপ্রিয় প্রিন্সেস এর উপর বোমা হামলার ঘটনার প্রধান সন্দেহভাজন হিসেবে জিগ্গাসাবাদ করা হচ্ছে। তাকে জিগ্গাসাবাদ করছেন লেফট্যানান্ট হাশিম (আরিও বাউ) ডিটাসমেন্ট ৮৮।
জ্যাক একবার যখন ফাইট করে হাশিম এর জীবন রক্ষা করে তখন জ্যাক এর ফাইট স্টাইল দেখে হাশিম এর সন্দেহ হয় যে সে প্রফেসার নয়। তখন হাশিম প্রধান আসামিকে জ্যাক এর সূত্র ধরে ধরার জন্য জ্যাককে ছেড়ে দিয়ে তার উফর গোপনে নজড় রাখে। হাশিম এর পরিবার অপহরন করার পর এক পর্যয়ে হাশিম এবং জ্যাক একসাথে কাজ করা শুরু করে। শেষ পর্যন্ত দেখা যায় সুলতানাকে হত্যা করা হয়নি অপহরন করা হয়েছে। মালিক ছদ্মনামে এক আমিরিকানের কাছ থেকে সুলতানা ও হাশিম এর পরিবারকে উদ্ধার করার জন্য জ্যাক ও হাশিম মালিককে হত্যা করে।
আরণ্যক (হিন্দুশাস্ত্র)
আরণ্যক () হিন্দু ধর্মগ্রন্থ "বেদ"-এর একটি অংশ। এগুলি বৈদিক সংস্কৃতে লেখা। "আরণ্যক"-এর কোনো কোনো অংশ "ব্রাহ্মণ" ও "উপনিষদ্‌"-এর অংশ।
""আরণ্যক"" শব্দের অর্থ "অরণ্য-সম্পর্কীয়"। তৈত্তিরীয় আরণ্যকের মতে, "অরণ্য" হল সেই স্থান যেখান থেকে জনবসতির ছাদ দেখা যায় না। অনেক সময় ইংরেজিতে তাই "আরণ্যক"-কে "ফরেস্ট বুকস" বা "ওয়াইল্ডারনেস বুকস" বলা হয়।
"ব্রাহ্মণ"-এর মতো "আরণ্যক"-এও ক্রিয়াকর্মের বিষয়ে বলা হয়েছে। মহাব্রত ও প্রবর্গ্যের মতো বিপজ্জনক ক্রিয়াকর্মের কথা "আরণ্যক"-এ আছে। এই কারণেই এই বইয়ের শিক্ষা অরণ্যে অর্থাৎ বনজঙ্গলে পালনীয়। মনে করা হয়, উত্তর বৈদিক যুগে এই অংশটি "বেদ"-এর অন্তর্ভুক্ত হয়েছিল। এগুলি ভাবগতভাবে "উপনিষদ্‌" অপেক্ষা "ব্রাহ্মণ"-এর নিকটবর্তী।
2009.
ছান্দোগ্যোপনিষদ্‌
ছান্দোগ্য উপনিষদ্‌ (দেবনাগরী: छान्दोग्य उपनिषद्) হল অন্যতম মুখ্য উপনিষদ্‌। "ছান্দোগ্য", "জৈমিনীয় উপনিষদ্‌ ব্রাহ্মণ]]" ও "বৃহদারণ্যক উপনিষদ্‌" হল প্রাচীনতম উপনিষদ্‌। এটি বৈদিক সংস্কৃতের ব্রাহ্মণ যুগের রচনা (৩০০ খ্রিস্টপূর্বাব্দের আগে, সম্ভবত খ্রিস্টপূর্ব ৮ম-৭ম শতকে)। "ছান্দোগ্য" "সামবেদ"-এর কৌঠুম শাখার অন্তর্গত। "মুক্তিকা" উপনিষদে ১০৮ উপনিষদের তালিকায় এই উপনিষদের স্থান নবম। এটি দশ অধ্যায়ের "ছান্দোগ্য ব্রাহ্মণ"-এর অংশ। উক্ত ব্রাহ্মণের প্রথম দুটি অংশ যজ্ঞ ও উপাসনার অন্যান্য পদ্ধতি সংক্রান্ত। বাকি আটটি অধ্যায় "ছান্দোগ্য উপনিষদ্‌" নামে পরিচিত। "বৃহদারণ্যক" ও "ছান্দোগ্য" উপনিষদ্‌ দুটি প্রাচীন বেদান্ত দর্শনের অন্যতম ভিত্তি। "ব্রহ্মসূত্র" গ্রন্থে এই উপনিষদ্‌ থেকে একাধিক উদ্ধৃতির ব্যবহার এর গুরুত্ব প্রমাণ করে।
ব্রহ্মসূত্র
ব্রহ্মসূত্র (), বা বেদান্তসূত্র (वेदान्त सूत्र) হল হিন্দু দর্শনের বেদান্ত শাখার তিনটি প্রধান শাস্ত্রের অন্যতম। এই তিনটি শাস্ত্রকে বলা হয় "প্রস্থানত্রয়ী"। এর মধ্যে "ব্রহ্মসূত্র" হল "ন্যায়-প্রস্থান" বা যুক্তিভিত্তিক প্রস্থান। এটি সংস্কৃতে রচিত। উল্লেখ্য, প্রস্থানত্রয়ীর অপর দুই শাস্ত্র "উপনিষদ্‌"-কে শ্রুতিপ্রস্থান এবং "ভগবদ্গীতা"-কে স্মৃতিপ্রস্থান বলা হয়। ব্রহ্মসূত্রে উপনিষদের দর্শনকে যুক্তিসঙ্গত পদ্ধতিতে ব্যাখ্যা করা হয়েছে।
"ব্রহ্মসূত্র" হল উপনিষদ্‌ দর্শনের ব্যাখ্যা। এখানে উপনিষদের নানান মতের মধ্যে একত্ববিধানের চেষ্টা করা হয়েছে। "ব্রহ্মসূত্র"-কেই "উত্তর মীমাংসা" বলা হয়। "মীমাংসা" দর্শনে বিভিন্ন বৈদিক শাস্ত্রের শিক্ষার মধ্যে সামঞ্জস্য আনার চেষ্টা করা হয়েছে। মীমাংসা দুইভাগে বিভক্ত। যথা: জৈমিনির "পূর্ব মীমাংসা" (এতে বৈদিক যাগযজ্ঞের ব্যাখ্যা রয়েছে) এবং বাদরায়ণের "উত্তর মীমাংসা" বা "ব্রহ্মমীমাংসা" বা "শারিরিক-মীমাংসা" (এতে ব্রহ্ম, জগৎ ও আত্মার প্রকৃতি ব্যাখ্যাত হয়েছে)। এতে প্রকৃতি ব্যাখ্যার প্রচেষ্টা দেখা যায় বলে একে "নির্ণায়ক-শাস্ত্র"-ও বলে। এখানে উপনিষদ্‌-দর্শনের একটি সংক্ষিপ্ত সারও পাওয়া যায়।
মাইজচর ইউনিয়ন
মাইজচর ইউনিয়ন বাংলাদেশের কিশোরগঞ্জ জেলার বাজিতপুর উপজেলার অন্তর্গত একটি ইউনিয়ন ।
কিশোরগঞ্জ জেলার বাজিতপুর উপজেলার মেঘনা ও ঘোড়াউত্রা নদীর তীরে মাইজচর ইউনিয়নের অবস্থান।
ব্রিটিশ শাসন আমলে এই ইউনিয়নের উপর দিয়ে বড় বড় নৌ জাহাজ ঢাকা, কলকাতা ও রেংগুনসহ দেশের বিভিন্ন স্থানে চলাচল করত ।
নাম: ৯ নং মাইজচর ইউনিয়ন পরিষদ , আয়তন– ২২ব বর্গ কিঃমিঃ(প্রায়), গ্রামের সংখ্যা– ১০টি, মৌজার সংখ্যা– ০৬টি, হাট/বাজার সংখ্যা-০১টি, উপজেলা সদর থেকে যোগাযোগ মাধ্যম– সিএনজি/রিক্সা ও নৌকা।, নির্বাচিত পরিষদ সদস্য– ১২জন, ইউনিয়ন পরিষদ সচিব– ১জন, ইউনিয়ন গ্রামপুলিশ– ৮জন ।মোট- ১৬,৬১৯ জন । ভোটার সংখ্যা- ১০,০৫৮ জন। পুরুষ ৫০৯৬ ও মহিলা ৪৯৬২ জন ।নদী পথঃ নৌকাই হল মাইজচরের প্রধান বাহন। ছোট বড় আকৃতির নৌকা, গয়না নৌকা, পাল তোলা নৌকা চলাচল করে। যাত্রী ও পণ্যবাহী নৌকা দিলালপুর ঘাট হতে মাইজচর, বাহেরবালী, পুরাকান্দা হয়ে অষ্টগ্রামে চলাচল করে।কয়েক দশক আগে এখান থেকে ষ্টীমারে কলকাতা যাওয়ার ব্যবস্থা ছিল। ব্রিটিশ আমলে মেঘনা ও ঘোড়াউত্রা নদীতে লঞ্চ ও ষ্টীমার সার্ভিস চালূ ছিল।বর্তমানে বাজিতপুর থেকে
হুমাইপুর হয়ে অষ্টগ্রাম ৬ মানের সি এন জি এবঙ অটু রিকসার মাধ্যমে মানুষ যাতায়াত করে।
জর্জ সাবরা
জর্জ সাবরা (; জন্ম: ১১ জুলাই, ১৯৪৭) সিরিয়ার কাতানা জেলায় জন্মগ্রহণকারী বিশিষ্ট রাজনীতিবিদ। নভেম্বর, ২০১২ সালে সিরিয়ার বিভিন্ন দলের সমন্বয়ে প্রতিষ্ঠিত প্রধান রাজনৈতিক জোট সিরিয়ান ন্যাশনাল কাউন্সিলের সভাপতি ছিলেন। ২২ এপ্রিল, ২০১৩ তারিখে অপর্যাপ্ত আন্তর্জাতিক সহায়তার প্রতিবাদে মোয়াজ আল-খাতিব সভাপতির পদ থেকে পদত্যাগ করলে ভারপ্রাপ্ত হিসেবে তিনি তাঁর উত্তরসূরী হন। খ্রিস্টান ব্যক্তিত্ব জর্জ সাবরা সিরীয় ডেমোক্র্যাটিক পিপল’স পার্টির সদস্য।
রিফ ডিমাস্ক গভার্নরেট প্রদেশের কাতানা শহরের এক খ্রিস্টান পরিবারে জর্জ সাবরা’র জন্ম। দামাস্কাস বিশ্ববিদ্যালয় থেকে ১৯৭১ সালে ভূগোল বিষয়ে স্নাতক ডিগ্রী লাভ করেন। ১৯৭৮ সালে ইন্ডিয়ানা বিশ্ববিদ্যালয় থেকে শিক্ষামূলক প্রযুক্তি পদ্ধতি বিষয়ে ডিগ্রী অর্জন করেন। এরপর থেকে ভূগোল বিষয়ের শিক্ষকতার পাশাপাশি চিত্রলেখকের কাজও করেছেন। সিসেম স্ট্রিট শিরোনামে শিশুতোষ অনুষ্ঠানের আরবি অনুবাদ লিখেছেন তিনি।
১৯৭০-এর দশকে সিরীয় বিরোধী আন্দোলনের মাধ্যমে রাজনৈতিক জীবনে সক্রিয় অংশগ্রহণ করেন। ১৯৭০ সালে সিরীয় কমিউনিস্ট পার্টি (পলিটিক্যাল ব্যুরো)-তে যোগ দেন। ১৯৮৫ সালে কেন্দ্রীয় কমিটির সদস্যরূপে নির্বাচিত হন। ১৯৮৭ সালে সরকার বিরোধী অনেকগুলো আন্দোলনের একটিতে গ্রেফতার হন এবং আট বছরের জন্য কারাগারে অন্তরীণ ছিলেন। মুক্তি পাবার পর ২০০০ সালে ন্যাশনাল ডেমোক্র্যাটিক গ্যাদারিং গঠন করেন যা ১৯৭৯ সালের বামপন্থী দলগুলোর জোটরূপে প্রতিষ্ঠিত হয়েছিল।
জাফর আল-সাদিক
জা'ফর সাদেক ইবন মুহাম্মাদ বাকের () (702–765 C.E. or 17th Rabī‘ al-Awwal 83 AH – 15th Shawwāl 148 AH) একজন প্রখ্যাত ইসলামী চিন্তাবিদ এবং মনীষী। তিনি পিতার দিক থেকে ইসলামের চতু্থ খলিফা আলীর এবং মাতার দিকথেকে ইসলামের প্রথম খলিফা আবু বকর-এর সাথে যুক্ত ছিলেন। ইসলামের নবী মুহাম্মদের ভবিষ্যবাণী অনুযায়ি তিনি তের ইমামের একজন । নবী বংশের ষষ্ঠ ইমাম হিসেবে শিয়া সম্প্রদায়ের মান্য ।
ইমাম জা'ফর সাদেক ১৭ই রবিউল আওয়াল ৮৩ হিজরীতে পবিত্র মদিনা নগরীতে জন্মগ্রহণ করেন । তাঁর কুনিয়াহ আব্দুল্লাহ (আল্লাহর বান্দা) এবং উপাধী সাদেক (সত্যবাদী)। তাঁর পিতার নাম হযরত ইমাম মুহাম্মাদ বাকের রাদ্বিয়াল্লাহু আনহু এবং তাঁর মাতার নাম উম্মে ফারওয়া রাদ্বিয়াল্লাহু আনহা ।
হযত ইমাম জাফর সাদেক ৬৫ বছর বয়সে ১৪৮ হিজরীতে শাহাদত বরণ করেন। তাকে মদিনা শরিফের কবরস্থান জান্নাতুল বাক্বীতে সমাধীস্থ করা হয় । তার মাজারের পাশে রয়েছে পিতা ইমাম বাকেরের মাজার ও তার পিতামহ ইমাম জয়নুল আবেদীন রাদ্বিয়াল্লাহু আনহুর মাজার
বন জভি
বন জভি যুক্তরাষ্ট্রের একটি রক সঙ্গীত ব্যান্ড দল। এটি ১৯৮৩ সালে স্যারিভিল, নিউ জার্সিতে প্রতিষ্ঠিত হয়। এই দলটিতে রয়েছে কন্ঠশিল্পী জন বন জভি (জন ফ্রান্সিস আনজিওভি, জুনিয়র), গিটারিস্ট রিচি সামবোরা, কিবোডিস্ট ডেভিড ব্রায়ান, এবং ড্রামস্‌বাদক টিকো টোরেস.
সিলাকান্থ
সিলাকান্থ (সিল (Coel)=ফাঁপা, অ্যাকন্থো= কাঁটা (spine)) একপ্রজাতির বিলুপ্তপ্রায় মাছ যাদের 'জীবিত জীবাশ্ম' বলে নির্দেশ করা হয়। এটি বৈজ্ঞানিকভাবে "Latimeria chalumnae" নামে পরিচিত। ভারত মহাসাগরীয় এলাকায় এই মাছটি দেখা যায়। এর দুটি প্রজাতির একটি আফ্রিকার পূর্ব উপকূলে কমোরোজ দ্বীপপুঞ্জের কাছে এবং অপরটি ইন্দোনেশিয়ার পূর্ব উপকূলে। ফসিল প্রমাণ অনুসারে ক্রিটেসাস বিলুপ্ত মনে করা হলেও দক্ষিণ আফ্রিকার চালুমনা নদীর মোহনায় স্থানীয় যাদুঘরের কিউরেটর মিস ল্যাটিমার জীবিত সিলাকান্থ পুনরাবিষ্কার করেন।
মাণ্ডুক্যোপনিষদ্‌
মাণ্ডুক্য উপনিষদ্‌ হল একটি মুখ্য উপনিষদ্‌। এটি ক্ষুদ্রতম উপনিষদ্‌। "মাণ্ডুক্য" গদ্যে রচিত। এটিতে বারোটি শ্লোক রয়েছে। এই বারোটি শ্লোকে ওঁ-কারের ব্যাখ্যা, তিনটি মানসিক অবস্থা (জাগ্রত, নিদ্রামগ্ন ও সুপ্ত) এবং চতুর্থ তুরীয় অবস্থার বর্ণনা রয়েছে। "মুক্তিকা" উপনিষদের মতে, একমাত্র "মাণ্ডুক্য" উপনিষদের মাধ্যমেই মুক্তিলাভ সম্ভব।
গৌড়পাদ "মাণ্ডুক্য" উপনিষদের ভাষ্য "মাণ্ডুক্য কারিকা" রচনা করেন। এটি অষ্টম শতাব্দীর রচনা এবং অদ্বৈত বেদান্ত দর্শনের একটি অন্যতম প্রধান গ্রন্থ।
তালবাতাসি
তালবাতাসি ছোট আকারের বাতাসি পাখি। মোট দুই প্রজাতির তালবাতাসির সন্ধান পাওয়া গেছে। এরা হল:
দুই প্রজাতির তালবাতাসিই Apodidae গোত্রের অন্তর্গত Cypsiurus গণের অন্তর্ভুক্ত। এই দুই প্রজাতির মধ্যে গভীর মিল থাকায় পূর্বে এদের একই প্রজাতি হিসেবে গণ্য করা হত।
তালবাতাসি আকারে বেশ ছোট। এদের লেজ গভীরভাবে চেরা। সরু ডানার প্রান্ত সূচালো। আঙুলগুলো জোড় বাঁধা; ৩য় ও ৪র্থ আঙুল বহির্মুখী এবং ১ম ও ২য় আঙুল অন্তর্মুখী।
সিক্স বুলেট
সিক্স বুলেট ২০১২ সালে মুক্তিপ্রাপ্ত একটি আমেরিকান ডিরেক্ট টু ভিডিও থ্রিলার চলচ্চিত্র। ছবিটি পরিচালনা করেছেন ইরনি বারবারাস এবং কাহিনী লিখেছেন চাদ ল ও ইভান ল। এতে অভিনয় করেছেন জ্য ক্লদ ভ্যান ড্যাম, জো ফ্লেনিগ্যান ও আনা-লুইস পূউম্যান।
আমেরিকা থেকে মলডোভা বেড়াতে আসা দম্পতির ১৪ বছরের মেয়ে কিডন্যাপ হয় হাই সিকুরিটি ৫ তারা হোটেল থেকে। ফ্লেশ বিজনেস কারীদের খপ্পরে পড়া মেয়ে উদ্ধারের জন্য আমেরিকান দম্পতি সম্ভাব্য সব কিছুই করে কিন্তু কিছু করা সম্ভব হয়না পুলিশের পক্ষে। অবশেষে আমেরিকান দূতাবাসের পরামর্শ ক্রমে তারা সাবেক ভারাটে অপহরন বিশেষজ্ঞ বর্তমানে কশাই স্যামসন গল (ভ্যান ড্যাম) এর দ্বারস্থ হয়।
হোরাসিও কার্তেস
হোরাসিও ম্যানুয়েল কার্তেস জারা (; জন্ম: ৫ জুলাই, ১৯৫৬) প্যারাগুয়ের আসুনসিওনে জন্মগ্রহণকারী বিশিষ্ট ব্যবসায়ী ও রাজনীতিবিদ। এপ্রিল, ২০১৩ সালে অনুষ্ঠিত প্যারাগুয়ের রাষ্ট্রপতি নির্বাচনে বিজয়ী হয়েছেন। ১৫ আগস্ট, ২০১৩ তারিখে রাষ্ট্রপতি কার্যালয়ের দায়িত্বভার গ্রহণ করবেন। তিনি কলোরাডো পার্টির সদস্য। গ্রুপো কার্তেস প্রতিষ্ঠানের অধীনে দুই ডজনেরও অধিক ব্যবসায় প্রতিষ্ঠান রয়েছে তাঁর। তন্মধ্যে রয়েছে তামাক, কোমল পানীয়, মাংস উৎপাদন, ব্যাংকিং ইত্যাদি। এছাড়াও তিনি ক্লাব লিবার্টেড নামীয় একটি ফুটবল ক্লাবের সভাপতিরূপে আসীন রয়েছেন।
কার্তেসের বাবা সিসনা বিমান প্রতিষ্ঠানের কর্ণধার ছিলেন। হোরাসিও কার্তেস বিমান চালনা প্রকৌশলে অধ্যয়নের জন্য মার্কিন যুক্তরাষ্ট্রে অধ্যয়ন করেন। ১৯ বছর বয়সেই মুদ্রা বিনিময় ব্যবসায় জড়িয়ে পড়েন যা পরবর্তীকালে ব্যাঙ্কো এমাম্বে নামের প্রতিষ্ঠানরূপে গড়ে উঠে। পরবর্তী কয়েক বছরের মধ্যেই ক্রয়কৃত কিংবা সহায়তার মাধ্যমে দেশের সবচেয়ে বড় সিগারেট প্রস্তুতকারী প্রতিষ্ঠান তাবেসাসহ ফলের রস বোতলজাতকরণ কোম্পানীর নিয়ন্ত্রক হন। ১৯৮৯ সালে মুদ্রা প্রতারণায় সাত মাসের জন্য কারাগারে নিক্ষিপ্ত হন ও পরবর্তীকালে মুক্তিলাভ করেন।
২০০০ সালে মাদকদ্রব্য বিরোধী পুলিশ কোকেন ও মারিজুয়ানা বহনকারী একটি বিমান তাঁর এলাকা থেকে আটক করে। কিন্তু বিমানটি জরুরীভিত্তিতে অবতরণ করেছিল ও মাদক ব্যবসার সাথে তিনি সম্পৃক্ত নন বলে দাবী করেন। কুক দ্বীপপুঞ্জের অর্থনৈতিক কর্মকাণ্ডে কার্তেসের ব্যাঙ্ক ব্যাঙ্কো এমাম্বের জড়িত থাকার বিষয়টি উত্থাপিত হয়। উইকিলিকসের ২০১০ সালের ফাঁসকৃত প্রতিবেদনে অবৈধ অর্থ পাচারেও তাঁর নাম উল্লেখ করা হয়।
২০০৮ সাল পর্যন্ত কার্তেস রাজনীতির সাথে জড়িত ছিলেন না। এমনকি, নিবন্ধিত ভোটারও ছিলেন না তিনি। ২০০৯ সালে মধ্য-ডানপন্থী কলোরাডো পার্টিতে যোগ দেন। এর কারণ হিসেবে তিনি লাতিন আমেরিকার রাজনীতিকে মোকাবেলা করার কথা উল্লেখ করেন। তিনি নিজেকে যোগ্য রাজনীতিবিদ হিসেবে উল্লেখ করেন ও ১৯৮৯ সালের পূর্ব পর্যন্ত সামরিক জান্তা আলফ্রেদো স্ত্রোয়েসনারের আশীর্বাদপুষ্ট দলের ইতিহাসের সাথে তুলনা না করার জন্যও নতুন প্রজন্মকে জানান। মূলত তাঁর অর্থনৈতিক সক্ষমতাই দলের প্রার্থীরূপে ২০১৩ সালে প্যারাগুয়ের সাধারণ নির্বাচনে বিজয়ী হতে সাহায্য করেছে। রাষ্ট্রপতি নির্বাচনে তিনি ৪৫.৮০ শতাংশ ভোট পান।
শমসাদ বেগম
শমসাদ বেগম (; জন্ম: ১৪ এপ্রিল, ১৯১৯ - মৃত্যু: ২৩ এপ্রিল, ২০১৩) লাহোরে জন্মগ্রহণকারী বিশিষ্ট ভারতীয় কণ্ঠশিল্পী ছিলেন। ভারতের হিন্দী চলচ্চিত্র জগতের প্রথমদিকের অন্যান্য নেপথ্যকণ্ঠশিল্পীদের মধ্যে তিনিও একজন ছিলেন। হিন্দীর পাশাপাশি বাংলা, মারাঠি, গুজরাটি, তামিল এবং পাঞ্জাবি ভাষায় ছয় সহস্রাধিক গান গেয়েছেন।
ব্রিটিশ ভারতের পাঞ্জাব প্রদেশের (বর্তমান পাকিস্তানে) লাহোরে শমসাদ বেগম জন্মগ্রহণ করেন। মিয়া হোসেন বক্স ছিলেন তাঁর বাবা। ১৯৩২ সালে গণপত লাল বাট্টু নামীয় একজন উকিলকে ভালবাসেন। পারিবারিক বিধি-নিষেধ থাকা সত্ত্বেও ১৫ বছর বয়সে ১৯৩৪ সালে একে-অপরে পরিণয়সূত্রে আবদ্ধ হন। ঊষা রাত্রা নাম্নী তাঁর এক বড় মেয়ে রয়েছে। ১৯৫৫ সালে দূর্ঘটনায় তাঁর স্বামী মারা যান। এরপর থেকেই মেয়ে ঊষা ও তার স্বামী লেফট্যানেন্ট কর্নেল যোগেশ রাত্রার সাথে মুম্বাইয়ের পোয়াই এলাকার হীরানন্দী গার্ডেন্সে বসবাস করে আসছিলেন। সাম্প্রতিককালে তিনি সেখানেই তাঁর ৮৯তম জন্মদিন পালন করেন।
প্রাথমিক বিদ্যালয়ে অধ্যয়নকালীন সময়ে ১৯২৪ সালে তাঁর অধ্যক্ষ প্রতিভাময়ী হিসেবে তাঁকে চিহ্নিত করেন। সুন্দর স্বরভঙ্গীমার জন্য শ্রেণীকক্ষের প্রার্থনা সঙ্গীতে তাঁকে নির্বাচন করা হয়। দশ বছর বয়সে তিনি ধর্মীয় অনুষ্ঠান ও পারিবারিক বিয়ে-শাদীর অনুষ্ঠানগুলোয় লোকসঙ্গীত পরিবেশন করতে শুরু করেন। শামসাদ বেগমের সঙ্গীতের প্রতি প্রবল ঝোঁক ১৯২৯ সালের দিকে লক্ষ্য করা যায়, যা তাঁর পরিবার মেনে নিতে পারেনি। কাওয়ালী ও গজলের ভক্ত চাচার উৎসাহে ১২ বছর বয়সে জেনোফোন মিউজিক কোম্পানীতে সঙ্গীতজ্ঞ গুলাম হায়দারের পরীক্ষার সম্মুখীন হন তিনি। এক সাক্ষাৎকারে শমসাদ বলেছিলেন যে, “আমি বিখ্যাত কবি ও শাসক বাহাদুর শাহ জাফরের গজল মেরা ইয়ার মুঝে মিলে আগর গাই”। এতে তিনি মুগ্ধ হন ও ১২টি গানে অংশগ্রহণের সুযোগ দেন যা তাঁকে শীর্ষ গায়িকা হিসেবে গড়ে তুলতে যথেষ্ট সহায়তা করে। চাচা মিয়া হোসেন বক্সকে শমসাদের জন্য অনুমতি আদায় করেন ও কোম্পানীতে চুক্তিবদ্ধ করান। বাবা মিয়া হোসেন বক্স শমসাদকে শর্ত দেন যে, তাঁকে বুরখা পরিধান করে রেকর্ডের জন্য যেতে হবে ও কোনরূপ ছবি ওঠাতে পারবে না।
১৯৩৩ সালে বিভিন্ন স্টুডিওতে জনসমক্ষে গান। যখন ১৯৪১ সালে খাজাঞ্চি চলচ্চিত্রে নেপথ্যে গান করেন, তখন তিনি গায়িকা হিসেবে প্রতিষ্ঠা পেয়েছেন। ১৬ ডিসেম্বর, ১৯৪৭ সালে লাহোর রেডিওতে অংশগ্রহণ করে শ্রোতাদের হৃদয়-মন জয় করেন। কুন্দনলাল সায়গলের ভীষণ ভক্ত-অনুরাগী ছিলেন তিনি।
সঙ্গীত ভূবনে অসামান্য অবদান রাখায় ২০০৯ সালে তিনি পদ্মভূষণ পদক লাভ করেন।
গোলোকধাম রহস্য
গোলোকধাম রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি গল্প।
এই গল্পে একজন বাঙালি বায়কেমিস্ট নিহার রঞ্জন দত্ত এর কাহিনী রয়েছে। প্রতিভাবান নিহার বাবু আমেরিকাতে ক্যান্সার নিয়ে গবেষণা করতেন। সেখানে তার সহকারী ছিলেন সুপ্রকাশ চৌধুরী। কিন্তু লোভের কারণে সুপ্রকাশ নিহার বাবুর পরীক্ষায় বিস্ফোরণ ঘটিয়ে তাকে অন্ধ করে দেন। ফলে নিহার বাবুকে কলকাতায় ফিরে আসতে হয়। অনেকদিন পর ফেলুদা নিহার বাবুর বাড়িতে ডাকাতির কেস নিয়ে যান। এই ঘটনার শেষ দিকে ফেলুদা দেখেন নিহার বাবুর গবেষণার কাগজপত্র এবং সঙ্গে ৩৩ হাজার টাকা চুরি হয়ে গেছে। ওই দিনই নিহার বাবুর দুই ভাড়াটিয়া সুখওয়ানি এবং দস্তুর-এর একজন দস্তুর খুন হন।
পরে দেখা যায় ওই কাগজ-পত্র ও টাকা নিহার বাবুর ব্যক্তিগত সহকারী, বিশ্বস্ত রঞ্জিত বন্দ্যোপাধ্যায় চুরি করেছিলেন এবং দস্তুর খুন হয় নিহার বাবুর দ্বারা। কারণ নিহার বাবু চিনতে পেরেছিলেন যে দস্তুর ছিলেন তার এককালের সহকারী সুপ্রকাশ চৌধুরী। তীব্র প্রতিশোধস্পৃহায় নিহার বাবু এই কাজ করেছিলেন। অন্ধ হলেও দস্তুরকে হত্যা করতে সক্ষম হন। ফেলুদা সেটা জানতে পেরেছে সেটা নিহারবাবু বুঝতে পারেন। তিনি ফেলুদাকে জানান তিনি ক্যানসারের রোগী। এর মাত্র ১৭ দিন পর তিনি মারা যান।
মোহাম্মদ ইউসুফ
ইউসুফ ইউহানা বা মোহাম্মদ ইউসুফ (; জন্ম: ২৭ আগস্ট, ১৯৭৪) লাহোরে জন্মগ্রহণকারী পাকিস্তানের সাবেক ও বিখ্যাত আন্তর্জাতিক ক্রিকেট তারকা। তিনি পাকিস্তান জাতীয় দলের ডানহাতি ব্যাটসম্যান ও অধিনায়কের দায়িত্বে ছিলেন। ২০০৫ সালে তিনি খ্রিস্টান ধর্ম ত্যাগ করে ধর্মান্তরিত হয়ে ইসলাম ধর্মে দীক্ষিত হন। স্বল্পসংখ্যক খ্রিস্টান ধর্মাবলম্বীদের মধ্যে তিনিও ছিলেন একজন, যিনি পাকিস্তান ক্রিকেট দলের হয়ে আন্তর্জাতিক ক্রিকেটে অংশগ্রহণ করেছেন।
নিম্নশ্রেণীভূক্ত হিন্দু বাল্মিকি গোত্রে জন্মগ্রহণ করেন যারা পরবর্তীতে খ্রিস্টান ধর্মগ্রহণ করেন। বাবা ইয়োহানা মাসেহ রেলওয়ে স্টেশনে কাজ করতেন ও রেলওয়ে কলোনীতে বসবাস করতো তাদের পরিবার। শৈশবে তিনি ব্যাট চালাতে পারতেন না; তাই তার ভাইয়েরা টেনিস বলের সাহায্যে তাকে সাহস যোগাতেন। ১২ বছর বয়সে গোল্ডেন জিমখানা দলের দৃষ্টিতে পড়েন ও ক্রিকেটের সাথে সম্পৃক্ত হন। লাহোরের ফরম্যান ক্রিস্টিয়ান কলেজে অধ্যয়ন করেন ও সেখানেই ১৯৯৪ সালের শুরুর দিক পর্যন্ত খেলতে থাকেন। একসময় তিনি ভাগ্যান্বেষণে ভাওয়ালপুরে রিক্সা চালাতেন।
২৬ ফেব্রুয়ারি, ১৯৯৮ তারিখে ডারবানে অনুষ্ঠিত টেস্ট ক্রিকেটে দক্ষিণ আফ্রিকার বিরুদ্ধে অভিষেক ঘটে ইউসুফের। ৫০-এর অধিক গড়ে সাত সহস্রাধিক রান করেন যা যে কোন পাকিস্তানী ব্যাটসম্যানদের চেয়ে বেশী। এছাড়াও তার ২৪টি সেঞ্চুরিও রয়েছে। ২৭ বলে অর্ধ-শতক করেন যা বিশ্বের তৃতীয় দ্রুততম অর্ধ-শতক। ২০০৪ সালের বক্সিং ডে টেস্টে অস্ট্রেলিয়ার বিরুদ্ধে ১১১ রান করেন। ডিসেম্বর, ২০০৫ সালে লাহোরে ইংল্যান্ডের বিপক্ষে ২২৩ রান সংগ্রহ করে ম্যান অব দ্য ম্যাচ পুরস্কার লাভ করেন। সাত মাস পর জুলাই, ২০০৬ সালে ইংল্যান্ড সফরে একই দলের বিরুদ্ধে প্রথম টেস্টে ২০২ ও ৪৮ রান করে পুণরায় ম্যান অব দ্য ম্যাচ পুরস্কার লাভ করেন। হেডিংলিতে অনুষ্ঠিত তৃতীয় টেস্টে ১৯২ ও ওভালের চূড়ান্ত টেস্টে ১২৮ রান সংগ্রহ করেন।
২৮ মার্চ, ১৯৯৮ তারিখে হারারেতে জিম্বাবুয়ের বিপক্ষে একদিনের আন্তর্জাতিক ক্রিকেটে অভিষিক্ত হন। ওডিআইয়ে ৪০-এর অধিক গড়ে নয় সহস্রাধিক রান করেন যা বিখ্যাত ব্যাটসম্যান জহির আব্বাসের পর দ্বিতীয় সর্বোচ্চ ব্যাটিং গড়। ২০০২-২০০৩ মৌসুমে জিম্বাবুয়ের বিরুদ্ধে ৪০৫ রান সংগ্রহ করেন আউট না হয়েই। ২৩ বলে অর্ধ-শতক এবং ৬৮ বলে সেঞ্চুরি করেছেন তিনি। ২০০২ এবং ২০০৩ সালে ধারাবাহিকভাবে বিশ্বের সর্বোচ্চ রান সংগ্রহকারী ছিলেন।
১০ মার্চ, ২০১০ তারিখে পাকিস্তান ক্রিকেট বোর্ড কর্তৃক ইউসুফকে আন্তর্জাতিক ক্রিকেটাঙ্গন থেকে অনির্দিষ্টকালের জন্য নিষিদ্ধ ঘোষণা করে। ২০০৯-১০ মৌসুমে অস্ট্রেলিয়া সফরে দলের পরাজয়ের পর তদন্ত কমিটির সুপারিশই এর প্রধান কারণ। পিসিবি’র আনুষ্ঠানিক ঘোষণায় জানানো হয় যে, তিনি পুণরায় দলের পক্ষ হয়ে খেলতে পারবেন না। এরপর তিনি এ সিদ্ধান্তের বিরুদ্ধে প্রতিবাদ জানাতে ২৯ মার্চ, ২০১০ তারিখে আন্তর্জাতিক ক্রিকেটের সকল স্তর থেকে অবসরের ঘোষণা দেন। কিন্তু জুলাই/আগস্ট, ২০১০ সালে ইংল্যান্ডের বিরুদ্ধে অনুষ্ঠিত প্রথম টেস্টে পাকিস্তানের মারাত্মক বিপর্যয়ের পর অবসর ভেঙ্গে তাকে পুণরায় দলে যোগদানের জন্য অনুরোধ জানানো হয়েছিল।
ইউসুফ ২০০৭ সালে বছরের সেরা টেস্ট খেলোয়াড় হিসেবে আইসিসি পুরস্কার লাভ করেন।
ঘর্ষণ
চিরায়ত বলবিদ্যায় ঘর্ষণ (ইংরেজিঃ Friction) হল এমন একটি বল যা পরস্পরের সংস্পর্শে থাকা দুটি বস্তুর মধ্যবর্তী আপেক্ষিক গতিকে বাধা দান করে।
ঘর্ষণ বিভিন্ন প্রকারের হতে পারে, যেমনঃকোনো দুটি তল যখন পরস্পরের সংস্পর্শে থেকে চলতে থাকে তখন অর্থাৎ তাদের মধ্যে আপেক্ষিক গতির সঞ্চার হলে তাদের স্পর্শতলে এই ঘর্ষণ বল তাপ ও অন্যান্য শক্তিতে রূপান্তরিত হয়।
এই প্রক্রিয়া কাজে লাগিয়ে প্রাচীনকালের মানুষ কাঠ বা পাথরে ঘর্ষণের মাধ্যমে আগুন তৈরী করত।
রেখা (অভিনেত্রী)
ভানুরেখা গণেশন (জন্মঃ ১০ অক্টোবর, ১৯৫৪) হিন্দী চলচ্চিত্রের জনপ্রিয় অভিনেত্রী রেখা নামেই বেশি পরিচিত। রেখাকে বলিউডের চিরসবুজ যৌন আবেদনময়ী অভিনেত্রী হিসেবে মনে করা হয়। ১৯৬৬ সালে "রাঙ্গোলা রত্নাম" নামে একটি তেলেগু ছবির মাধ্যমে শিশুশিল্পী হিসেবে তার চলচ্চিত্র জীবন শুরু হয়। কিন্তু নায়িকা হিসেবে ১৯৭০ সালে "শাওন ভাদো" নামে একটি ছবিতে অভিনয়ের মাধ্যমে তিনি বলিউডে যাত্রা শুরু করেন। যদিও প্রথম দিকে তার কিছু ছবি সাফল্য পায় কিন্তু সত্তর এর দশকের মাঝের দিকে রেখা অভিনেত্রী হিসেবে পরিচিতি অর্জন করেন। তিনি প্রয়ই তার সৌন্দর্য নিয়ে আলোচনা করেছেন এবং যখন তিনি প্লাস্টিক সার্জারি সম্পন্ন করেন তখন ভারতীয় মিডিয়া তাকে সেক্স সিম্বল হিসেবে আখ্যায়িত করে।
৪০ বছরের অভিনয় জীবনে রেখা ১৮০টির উপরে চলচ্চিত্রে অভিনয় করেন। রেখা তিনবার ফিল্মফেয়ার পুরস্কার জিতেন, দুইবার শ্রেষ্ঠ অভিনেত্রী হিসেবে ও একবার শ্রেষ্ঠ সহঅভিনেত্রী হিসেবে। ১৯৮১ সালে "উমরাহ জান" চলচ্চিত্রে অভিনয়ের মাধ্যমে শ্রেষ্ঠ অভিনেত্রী হিসেবে জাতীয় চলচ্চিত্র পুরষ্কার লাভ করেন।
রেখা তামিল অভিনেতা "জেমিনি গণেশন" ও তেলেগু অভিনেত্রী "পুষ্পাভ্যাল্লীর" ঘরে ভারতের চেন্নাইয়ে (পরে মাদ্রাজ) ১০ অক্টোবর, ১৯৫৪ সালে জন্মগ্রহন করেন। বড় হয়ে রেখা তার বাবার পদচিহ্ন অনুসরন করেন। যদিও তিনি অর্ধেক তামিল এবং অর্ধেক তেলেগু কিন্তু তিনি তার বাড়িতে তেলেগু ভাষাতেই কথা বলেন। এছাড়াও রেখা ইংরেজি, হিন্দি এবং উর্দু ভাষায় অনর্গল কথা বলতে পারেন।
রেখার পিতামাতা বিবাহিত ছিলেন না এবং শৈশবে তার পিতা তাকে স্বীকার করেননি। শৈশবেই রেখা স্কুল ত্যাগ করেন এবং অভিনেত্রী হিসেবে তার ক্যারিয়ার গড়ে তোলেন।
রেখা ১৯৯০ সালে দিল্লীর প্রখ্যাত শিল্পপতি মুকেশ আগারওয়ালকে বিয়ে করেন। এক বছর পর যখন রেখা অমেরিকাতে তখন মুকেশ কয়েকবার চেষ্ঠার পর আত্মহত্যা করেন এবং চিরকুটে লিখে যান "কারো কোন দোষ নেই"। এর অগে ১৯৭৩ সালে মিডিয়াতে খবর রটে রেখা অভিনেতা "বিনোদ মেহরাকে" বিয়ে করেছেন কিন্তু ২০০৪ সালের একটি টেলিবিশন চ্যানেলে ‘সীমী গরেওয়াল’ এর সাথে কথোপকথনের সময় রেখা মেহরাকে বিয়ে করার কথা নাকচ করে দেন এবং তাকে একজন শুভাকাঙ্খী হিসেবে উল্লেখ করেন। বর্তমানে রেখা মুম্বাই এর বান্দ্রায় তার নিজ বাড়িতে বসবাস করছেন।
বুনাগাতী ডিগ্রী মহাবিদ্যালয়
বুনাগাতী ডিগ্রী কলেজ (ইংরেজি: Bunagati Degree College) বাংলাদেশের মাগুরা জেলার একটি উচ্চ শিক্ষা প্রতিষ্ঠান। এটি জাতীয় বিশ্ববিদ্যালয়ের অন্তর্ভূক্ত একটি ডিগ্রী কলেজ।
বুনাগাতী ডিগ্রী কলেজ জেলার শালিখা থানার বুনাগাতী বাজারে অবস্থিত। চিত্রা নদীর তীর ঘেষে গড়ে উঠেছে।
এটি ১৯৭৩ সালে প্রতিষ্ঠিত হয়।
উচ্চ মাধ্যমিক পর্যায়ে বিজ্ঞান,মানবিক এবং বাণিজ্য বিভাগ চালু রয়েছে। জাতীয় বিশ্ববিদ্যালয়ের অধীনে স্নাতক ডিগ্রি কোর্স চালু আছে। বর্তমানে প্রতিষ্ঠানের ছাত্র-ছাত্রী সংখ্য প্রায় ৭০০ শিক্ষক রয়েছেন ৩৪ জন।
কৌণিক সরণ
কৌণিক সরণ (ইংরেজীঃ Angular displacement ) বলতে একটি অক্ষের সাপেক্ষে কোন বস্তু বা বিন্দুর স্থান পরিবর্তন বোঝায়। এর ফলে যে কোণের সৃষ্টি হয় তদ্দ্বারা কৌণিক সরণের পরিমাপ করা হয়। এই কোণের পরিমাপ রেডিয়ান, ডিগ্রী অথবা কেবল পূর্ন ঘুর্ণন হিসেবে হতে পারে।
একটি বস্তু যখন কোন অক্ষের চতুর্দিকে ঘূর্নায়মান থাকে তখন এর গতিপথের প্রতিটি বিন্দু ঘুরতে থাকে। রৈখিক সরণের দিক সময়ের সাথে সাথে পরিবর্তিত হতে থাকে কারণ রৈখিক সরণ একটি ভেক্টর। ফলে কেবল রৈখিক সরণ দিয়ে কোন বস্তুর গতিকে বর্ননা করা যায় না। এক্ষেত্রে কৌণিক সরণের পরিমাপের প্রয়োজন হয়।
চিত্রে দেখানো বস্তুটিতে একটি দৃঢ় বস্তুর P বিন্দুটি মূল বিন্দু O থেকে r দুরত্বে অবস্থিত যা ঘড়ির কাঁটার বিপরীতে ঘুরছে।অর্থাৎ P বিন্দুর পোলার স্থানাঙ্ক (r,θ)।
এলজি কর্পোরেশন
এলজি কর্পোরেশন(Korean: 주식회사 LG),পুরাতন নাম লাকি-গোল্ড (Korean: "Leogki Geumseong" (럭키금성/樂喜金星)) দক্ষিণ কোরিয়ার বহুজাতিক প্রতিষ্ঠান। এটি দক্ষিণ কোরিয়ার চতুর্থ বৃহত্তম কর্পোরেশন। স্যামসাং গ্রুপ, হুন্দাই মোটরস গ্রুপ, এসকে গ্রুপ এর পর এর অবস্থান।
এলজির লগো LG কে একটি মানুষের মুখের হাসির মতো একটি বৃত্তে উপস্থাপন করে।
বহুবচন (নাট্যদল)
বহুবচন (জন্মঃ ০২ মে, ১৯৭২) একটি বাংলাদেশী নাট্যশালা। ১৯৭১ সালের ১৬ ডিসেম্বর পাকবাহিনী আত্মসমরপনের মধ্যে দিয়ে এ দেশ হানাদারমুক্ত হলো। এই মহান মুক্তিযুদ্ধের অব্যহিত পর কয়েকজন টগবগে তরুণ মুক্তিযোদ্ধা হাতের অস্ত্র জমা দিয়ে দেশ গড়ার দৃঢ় প্রত্যয় নিয়ে গড়ে তোলে নাট্যদল ‘‘বহুবচন’’।
আমাদের নাটক মানে শুধু নাটকীয়তা নয়, নাটকের চিরচারিত আঙ্গিকের বিরুদ্ধে বিদ্রোহ।’’ এই শ্লোগান নিয়ে ১৯৭২ সালের ২’রা ফেব্রুয়ারী জন্ম নেয় ‘‘বহুবচন’’। বহুবচন এদেশের প্রথম মলিকুল যা থেকে স্বাধীনতা উত্তর নবনাট্য আন্দোলনের সূচনা। ১৯৭২ সালের ৩’রা জুন সর্বপ্রথম বহুবচনই এককভাবে গ্রুপ থিয়েটার চেতনায় দরশনীয় বিনিময়ে ইঞ্জিনিয়ার্স ইঞ্জিনিয়ার্স ইনস্টিটিউট মিলনায়তনে ফরহাদ মজাহার রচিত, মোতাহার হোসেন নিরদেশীত প্রজাপতির লীলালাস্য নাটকটি মঞ্চায়ন করে যা আজ উজ্জ্বল ইতিহাস। একই বছর ১৯৭২ সালে বহুবচন দর্শনীর বিনিময়ে আরো তিনটি নাটক মঞ্চায়ন করে। সেগুলো হচ্ছে শাহনুর খান রচিত শভাপতি বলবেন নিদের্শনায় ছিলেন মুজিব-বিন-হক, ফজলুর রেহমান ঝিনু রচিতআমি রাজা হবো না নির্দেশনায় ছিলেন মুজিব-বিন-হক এবং সেলিম আল-দীন এর সর্প বিষয়ক গল্প, নির্দেশনায় ছিলেন আমিরুল হক চৌধুরী। ২০১২ইং সাল বহুবচনের নাটক মঞ্চায়নের গৌরবোজ্জ্বল ৪২ বছর। বিগত ৪২ বছরে বহুবচন মঞ্চায়ান করেছে ২২ টি নাটক । আকাশ সংস্কৃতি নাটককে বাণিজ্যের কৌশল হিসাবে ব্যবহার করে যখন নাট্যাঙ্গনকে গ্রাস করার চেষ্টায় নিয়োজিত তখন বহুবচন পূর্ণবার ঘোষণা করেছে তার আদর্শ। বহুবচন আগামীতেও দর্শকদের সামনে সুষ্ঠু নাটক উপহার দিতে প্রতিশ্রুতিবদ্ধ।
নাটক জীবনের এক অনির্বাচনীয় সত্যকে মুখোমুখি করে। সাহিত্যের অন্যতম শাখা হিসাবে এর গুরুত্ব অনস্বীকার্য। বাংলাদেশের সাহিত্যকে দর্শকদের কাছে তুলে ধরার অভিপ্রায়ে বহুবচন জনপ্রিয় লেখক নাট্যকার হুমায়ূন আহমেদকে প্রথম বারের মত পরিচয় করিয়ে দেবার জন্য তারই জনপ্রিয়ো উপন্যাস "নন্দিত নরকে" মঞ্চায়নের প্রস্তুতি নেয়। এই উপন্যাসটি ১৯৭২ সালে মাসিক "মুখপত্র" এর ১ম বরষের ৩য় সংখ্যায় প্রকশিত হয়। উপন্যাসটির ভূমিকা লিখেছেন ডঃ আহমেদ শরীফ। ১৯৭৫ সালে ডঃ জাফর ইকবাল উপন্যাসটির নাট্যরূপদেন এবং ঐ বছর মহিলা সমিতি মঞ্চে নাটকটির প্রথম মঞ্চায়ন হয়। নাটকে অভিনয় করেছিলেন 
নির্দেশনায়-মুজিব বিল হক। নন্দিত নরকে নাটকটি, সুধিমহল ও সংবাদপত্রে প্রশংসিত হয় ও পুরস্কার লাভ করে।
নব্বই দশকে তাঁর জনপ্রিয় উপন্যাস ‘‘দেবী’’ মঞ্চায়নের জন্য হুমায়ূন আহমেদের অনুমতি নিতে গেলে তিনি উদার ভাবে সম্মতি দেন এবং বলেন আমার নাটক লেখার অনুপেরন তো ‘‘বহুবচন’’। আমার যে কোন নাটক আপনারা নাট্যরূপ দিয়ে মঞ্চস্থ করতে পারেন। আপনাদের প্রতি আমরা আন্তরিক বিশ্বাস আছে। গ্রুপের মোঃ ইকাবল হোসেন, দেবী উপন্যাসটির নাট্যরূপ দেন এবং ১৯৯৪ সালে প্রথম মঞ্চায়ন হয়। বিগত ১৮ বছরে ৭০টি শো হয় এবং ভারতে তিনটি শো হয়। ভারতের দর্শকরা এই ভিন্ন ধারার নাটকটির জন্য প্রিয় লেখক হুমায়ূন আহমেদ এর ভূয়সি প্রশসা করেন।
এমনিভাবে কিংবদন্তী নাট্যকার হুমায়ূন আহমেদকে মঞ্চ নাটকের গৌরবোজ্জ্বল অধ্যায় ধরে রেখেছে ‘‘বহুবচন’’।
দপ্তরবিহীন মন্ত্রী
কোন সরকারেরদপ্তরবিহীন মন্ত্রী হচ্ছেন এমন একজন মন্ত্রী যিনি কোন নির্দিষ্ট মন্ত্রণালয়ের দায়িত্বপ্রাপ্ত নন। অর্থাৎ এদের কোন দপ্তর থাকে না। সাধারণত:প্রধানমন্ত্রী মণ্ত্রীদের মধ্যে দায়িত্ব বণ্টন করে থাকেন। কোন মন্ত্রণালয়ের দায়িত্ব না দিয়েও প্রধানমন্ত্রী কোন কোন সময় এ ধরনের মন্ত্রী নিয়োগ করতে পারেন। তবে প্রধানমন্ত্রীর পক্ষ থেকে এদের বিশেষ ধরণের দায়িত্ব দেয়া হয়। দপ্তরবিহীন মন্ত্রী অন্যান্য ক্যাবিনেট মন্ত্রীদের সমান আর্থিক ও অন্যান্য সুবিধা, মর্যাদা ও রাষ্ট্রীয় সুরক্ষা পেয়ে থাকেন যেমন তাঁরা গাড়ীতে জাতীয় পতাকা লাগাতে পারেন। তবে তাঁরা মন্ত্রী সভার সভায় যোগ দিতে পারবেন কি না তা নির্ভর করে প্রধানমন্ত্রীর মর্জ্জির ওপর।
বাংলাদেশে দপ্তরবিহীন মন্ত্রী নিয়োগ দেওয়া হয় মন্ত্রীসভা বন্টন বা নতুন নিয়োগের সময়। সমসাময়িক কালে একজন দপ্তরবিহীন মন্ত্রীকে নিয়োগ দেওয়া হয় ২৮ নভেম্বর ২০১১ সালে। তিনি হলেন :অনেকক্ষেত্রে দপ্তরবিহীন মন্ত্রী নিছক নিয়োগ হিসেবে দেখা হলেও কানাডায় এই ভূমিকাটি অনেক গুরুত্বপূর্ণ মানুষ পালন করেছেন যাদের মধ্যে আছেন প্রাক্তন প্রধানমন্ত্রী।
তিনজন নিয়ন্ত্রক মন্ত্রী দ্বিতীয় বিশ্বযুদ্ধের সময় দপ্তরবিহীন মন্ত্রী হিসেবে কাজ করেছেন।দপ্তরবিহীন মন্ত্রী নিয়োগ দেওয়ার ঘটনা ঈসরাইলে প্রায় নিয়মিত। এর প্রধান কারণ শরিক দলগুলোর প্রধানদের নিয়ে মন্ত্রীপরিষদ গঠন করা। বর্তমান সময়ের সকল মন্ত্রিসভায় এধরনের নিয়োগ ছিল। ১৯৪৯ সালের পর থেকে নিয়োগ দেওয়া দপ্তরবিহীন মন্ত্রীদের একটি তালিকা নিচে দেওয়া হলোঃ is:
কৌণিক বেগ
পদার্থবিজ্ঞানে কৌণিক বেগ (ইংরেজী: Angular velocity ) বলতে সময়ের সাথে বস্তুর কৌণিক সরণের হারকে বোঝানো হয়। অর্থাৎ কোন অক্ষের চতুর্দিকে ঘূর্নায়মান কোন বস্তু বা বিন্দু প্রতি একক সময়ে যে পরিমান কৌণিক দুরত্ব অতিক্রম করে তাকে কৌণিক বেগ বলা হয়। এটি একটি ভেক্টর রাশি।
এস আই পদ্ধতিতে কৌণিক বেগ পরিমাপের একক হল রেডিয়ান প্রতি সেকেন্ড। এছাড়া একে ডিগ্রী প্রতি সেকেন্ড অথবা ঘূর্নন প্রতি সেকেন্ডে বা ঘূর্নন প্রতি ঘন্টাতেও প্রকাশ করা হয়।
একে ω বা Ω (গ্রীক বর্ণ ওমেগা) দ্বারা প্রকাশ করা হয়।
কৌণিক সরণের দিক হল বস্তুটি যে তলে ঘূর্নায়মান থাকে সেই তলের লম্ব বরাবর। যার দিক ডান হস্ত সূত্র দ্বারা নির্নয় করা যায়।
প্রধান বিচারপতি
প্রধান বিচারপতি (ইংরেজী: Chief Justice) হল বিচারর বিভাগ রয়েছে এমন বেশ কিছু রাষ্ট্রের সর্বোচ্চ আদালতের প্রিজাইডিং সদস্যের পদ। ইংরেজী সাধারন আইন অনুসারে এই পদটি গঠন করা হয়। এই ধরনের সর্বোচ্চ আদালত বিশিষ্ট কিছু দেশের মধ্যে উল্লেখযোগ্য হল বাংলাদেশ, কানাডা, দক্ষিণ আফ্রিকা, ভারত, পাকিস্তান, নেপাল, আইয়ারল্যন্ড, অস্ট্রেলিয়া, যুক্তরাষ্ট্র ইত্যাদি; তবে যুক্তরাজ্যে এই বিচারব্যবস্থা কিছুটা ব্যতিক্রম।
প্রধান বিচারপতি নির্ধারন এক একটি অঞ্চলে এক এক প্রক্রিয়ায় করা হয়ে থাকে। বেশিরভাগ রাষ্ট্রেই এই পদটি আদালতের সর্বাপেক্ষা প্রবীন ব্যক্তিকে দেয়া হয়ে থাকে। যুক্তরাষ্ট্রে এই পদটির জন্য রাষ্ট্রপতি রাজনৈতিক মনোনয়ন দিয়ে থাকেন যেটি পরবর্তিতে সিনেট কর্তৃক অনুমদিত হতে হয়।
মধুবালা
মমতাজ জাহান দেহলভী (১৪ ফেব্রুয়ারি, ১৯৩৩ - ২৩ ফেব্রুয়ারি, ১৯৬৯; যিনি মধুবালা নামেই বেশি পরিচিত) একজন অন্যতম ভারতীয় অভিনেত্রী, যিনি অনেক হিন্দি ধ্রুপদী চলচ্চিত্রে অভিনয় করেছেন। তার সমসাময়িক নার্গিস এবং মীনা কুমারীর বিপরীতে তাকে হিন্দি চলচ্চিত্রের সর্বাধিক প্রভাবশালী ব্যক্তিত্ব হিসেবে গণ্য করা হয়। তিনি ভাততীয় চলচ্চিত্র ইতিহাসের সর্বাধিক সুন্দর-আকর্ষনীয় অভিনেত্রী হিসেবেও গণ্য হন।
মমতাজ জাহান নাম দিয়ে অভিনয় শুরু করলেও অভিনেত্রী "দেবিকা রানী" তার নাম দেন মধুবালা। মধুবালা শিশুশিল্পী হিসেবে বলিউডে অভিনয় শুরু করলেও মূল নারী চরিত্রে অভিনয় শুরু করেন ১৪ বছর বয়সে "কিদার শর্মার" 'নীলকমল' ছবিতে রাজকাপুরের নায়িকা হয়ে। ১৯৪৯ থেকে ১৯৬০ সাল পর্যন্ত মাত্র ২৯ বছরের অভিনয় জীবনে প্রায় ৭০টি চলচ্চিত্রে অভিনয় করেছেন। 'মুঘল-ই-আজম' (১৯৬০) মধুবালার জীবনের শ্রেষ্ঠ চলচ্চিত্র।
মধুবালা ১৯৩৩ সালের ১৪ ফেব্রুয়ারি একটি দরিদ্র পরিবারে জন্মগ্রহন করেন। তার বাবা পাকিস্তানের পেশোয়ারের এক টোব্যাকো কোম্পানিতে চাকরি করতেন; কিন্তু তার চাকরি চলে যাওয়াতে সংসারে অভাবের কারনে মধুবালা অভিনয়ে যোগ দেন। এগারো ভাইবোনের মধ্যে তিনি ছিলেন পঞ্চম এবং পাঁচ জন মারা যায় খুব ছোটোবেলায়। এরপর তার পিতা বোম্বে (বর্তমান মুম্বাই) চলে অসেন।
কথিত অছে, মধুবালা যখন খুব ছোট তখন এক দরবেশ তাকে দেখে ভবিষ্যতবাণী করেছিলেন যে, তিনি জীবনে অনেক খ্যাতি অর্জন করবেন কিন্তু সুখী হতে পারবেন না এবং তিনি অকালে মারা যাবেন।
মধুবালা ব্যাক্তিগত জীবনে কয়েকবার সম্পর্কে জড়িয়ে পড়েন। সে সময়ের জনপ্রিয় অভিনেতা দিলীপ কুমারের সাথে তার প্রেম কাহিনী বেশ সাড়া জাগিয়েছিল। পাঁচ বছর প্রেমের পর দিলীপ কুমার দুটো শর্ত দিয়েছিলেন মধুবালাকে। প্রথমত, নিজের পরিবার ছাড়তে হবে। দ্বিতীয়ত, ছাড়তে হবে অভিনয়ও। বলিউড ছাড়তে রাজি হলেও নিজের মা-বাবাকে ছাড়তে নারাজ ছিলেন মধুবালা। এর পরই দিলীপ কুমার-মধুবালার সম্পর্ক ভেঙ্গে যায়।
এরপর 'চলতি কা নাম গাড়ি' ছবিতে সে সময়ের একজন বিখ্যাত গায়ক ও কমিডি কিং নামে খ্যাত কিশোর কুমারের সাথে পরিচয় হয় এবং ১৯৬০ সালে তাকেই বিয়ে করেন। মধুবালাকে নিয়ে তার বোনের লেখা জীবনীতে জানা যায়, কিশোর কুমারকে বিয়ে করলেও তিনি দিলীপ কুমারকেই ভালবাসতেন। এমনকি দিলীপ কুমারকে দেখানোর জন্যই কিশোর কুমারকে বিয়ে করেছিলেন।
এছাড়া মধুবালাকে নিয়ে পরিচালক কিদার শর্মা, কমল আমরোহি, প্রেমনাথ এবং পাকিস্তানি রাজনীতিবিদ জুলফিকার আলী ভুট্টোর প্রেমের গুজব ছড়িয়েছে সে সময়।
মধুবালার হৃদপিন্ডে জন্মগত ছিদ্র ছিল। ১৯৫০ সালে তার শারীরিক এ সমস্যা ধরা পড়ে যার অধুনিক নাম ভেন্ট্রিকুলার সেফটাল ডিফেক্ট (ভিএসডি) এবং তখন ভারতে এর চিকিৎসা ছিল না। মধুবালার ক্যারিয়ারের স্বার্থে পরিবারের পক্ষ থেকেই অসুখটা তখন গোপন করা হয়। কাজের চাপ আর বদ্ধ স্টুডিওয়ে দিনের পর দিন কাটাতে কাটাতে তিনি অসুস্থ হয়ে পড়েন। শুটিং সেটে প্রায়ই অসুস্থ হয়ে পড়তেন। ১৯৬০ সালে কিশোর কুমারকে বিয়ের পর লন্ডন যান মধুবালা। কিন্তু চিকিৎসকরা জানিয়ে দেন, বড়জোর এক বছর বাঁচবেন তিনি। কিন্তু পরে আরো নয় বছর অসুখের সাথে লড়াই করে অবশেষে ২৩ ফেব্রুয়ারী, ১৯৬৯ সালে মাত্র ৩৬ বছর বয়সে তিনি মৃত্যুবরণ করেন।
কৌণিক ত্বরণ
চিরায়ত বলবিদ্যায় কৌণিক ত্বরণ (ইংরেজীঃ Angular acceleration ) হল সময়য়ের সাথে কোনো অক্ষের চতুর্দিকে ঘূর্নায়মান কোন বস্তুর বা বিন্দুর কৌণিক বেগের পরিবর্তনের হার। এসআই পদ্ধতিতে কৌণিক ত্বরণকে রেডিয়ান প্রতি বর্গসেকেন্ড দ্বারা প্রকাশ করা হয় এবং এটিকে গ্রীক বর্ণ আলফা (α) দ্বারা প্রকাশ করা হয়।
ক্যালকুলাসের ভাষায় কৌণিক ত্বরণ হল অতি ক্ষুদ্র সময় ব্যবধানের কৌণিক বেগের পরিবর্তনের হার। এটিকে নিম্মরুপে প্রকাশ করা হয়।
এখানে formula_2 হল কৌণিক বেগ, formula_3 হল কৌণিক সরণ, dt অতি ক্ষুদ্রাতিক্ষুদ্র সময় ব্যবধান।
এছাড়া রৈখিক ত্বরণেরর সাথে কৌণিক ত্বরণের সম্পর্ক নিম্মলিখিত সমীকরণদ্বারা প্রকাশ করা হয়।
যেখানে formula_5 হল ঘূর্ণন পথের স্পর্শক বরাবর কণার রৈখিক বেগ এবং r হল কণার ব্যসার্ধ ভেক্টর বা ঘূর্ণন অক্ষ থেকে ঐ বিন্দুর দুরত্ব।
টর্ক formula_6 , জড়তার ভ্রামক formula_7 এবং কৌণিক ত্বরণের সম্পর্ক হলঃ
অদিক রাশি
পদার্থবিজ্ঞানে, অদিক রাশি () হল এমন রাশিসমূহ যেগুলোকে প্রকাশ করার জন্য (সদিক রাশির মত) এদের দিক উল্লেখ্যের প্রয়োজন হয় না। কেবল মান দ্বারাই (যেমন: শুধুমাত্র সংখ্যা দ্বারা) এদেরকে প্রকাশ করা হয়। 
অদিক রাশির এই ধারণা গণিতেও একই রকম।
অদিক রাশির একটি উদাহরণ হল তাপমাত্রা, যাকে প্রকাশ করার জন্য এর মানই (যেমন ১০ কেলভিন বা ১০ ডিগ্রী সেলসিয়াস) কেবল উল্লেখ করা হয়। এর কোন দিক নেই। অপরদিকে সদিক রাশি যেমন বেগকে প্রকাশের জন্য এর মান এর সাথে সাথে দ্বিমাত্রিক, ত্রিমাত্রিক অথবা পোলার স্থানাঙ্কের উল্লেখ্যের প্রয়োজন হয়।
পদার্থবিজ্ঞানে কিছু অদিক রাশি হল কাজ, দুরত্ব, দ্রুতি, ভর, সময়, তাপমাত্রা ইত্যাদি।
সদিক রাশি
রামকানাই দাশ
পণ্ডিত রামকানাই দাশ বাংলাদেশের একজন প্রখ্যাত লোকসংগীতশিল্পী ও সংগ্রাহক। তিনি ১৯৩৫ সালে সিলেটের সুনামগঞ্জ জেলার শাল্লা উপজেলায় জন্মগ্রহণ করেন। কাজের স্বীকৃতি হিসেবে ২০১৪ সালে তিনি একুশে পদক লাভ করেন। ১৯৬৭ সাল থেকে সিলেট বেতারে নিয়মিত সংগীত শিল্পী হিসেবে গান পরিবেশন করে থাকতেন।
২০১১ সালে নির্মাতা ‘নিরঞ্জন দে’ ওস্তাদ রামকানাই দাশের জীবন ও কর্ম নিয়ে 'সুরের পথিক' নামে একটি তথ্যচিত্র নির্মাণ করেন এবং এটি লেজার ভিশন থেকে প্রকাশিত হয়। তথ্যচিত্রটিতে কবি, ঘাটু, উড়ি, গাজী, ত্রিনাথ, বাউল, টপ্পাসহ লোক আঙ্গিকের বিভিন্ন ধারার গান ও তার শিল্পী জীবনের নানা ঘটনা তুলে ধরা হয়। এতে সঙ্গীতজ্ঞ প্রয়াত ওয়াহিদুল হক, ড. সন্জীদা খাতুন, ড. করম্নণাময় গোস্বামী, সঙ্গীতশিল্পী সুবীর নন্দী, চন্দনা মজুমদারসহ অনেকের বক্তব্য এবং উচ্চাঙ্গ সঙ্গীতের কিছু কিছু অংশ স্থান পায়।
২৬শে আগস্ট সিলেটের বাড়িতে অসুস্থ হয়ে পড়লে তাকে স্থানীয় একটি হাসপাতালে ভর্তি করা হয়। সেখানেই তার মস্তিষ্কে রক্তক্ষরণের বিষয়টি ধরা পড়ে। পরদিন তাকে ঢাকায় নিয়ে আসা হয়। মস্তিষ্কে রক্তক্ষরণ বেড়ে গেলে ৩০ আগস্ট মেট্রোপলিটন হাসপাতালে জরুরি ভিত্তিতে তার মস্তিষ্কে অস্ত্রোপচার করা হয়। মস্তিষ্কে অস্ত্রোপচারের পর নিউমোনিয়ায় আক্রান্ত হলে তার অবস্থার অবনতি হয়। ৫ সেপ্টেম্বর শুক্রবার রাত সোয়া ১১টায় নিউরো সার্জারি বিভাগের আইসিইউতে মারা যান তিনি।
নরবানর
নরবানর হল প্রাচীন বিশ্বের মানবাকৃতি স্তন্যপায়ী, আরও সুনির্দিষ্টভাবে একটি লেজহীন নরবানর, যারা জীববিজ্ঞানের সুপারপরিবারের হোমানোইডেয়া অধিগোত্রের অন্তর্গত। এরা আফ্রিকা এবং দক্ষিণ-পূর্ব এশিয়ার স্থায়ী বাসিন্দা। নরবানররা সবচেয়ে বড় আকারের স্তন্যপায়ী যা সর্ববৃহত বৃক্ষবাসী প্রাণী। হোমিনয়ডরা ঐতিহ্যগতভাবে বন অধিষ্ঠাতা, যদিও শিম্পাঞ্জীদের সমতলভূমিতে দেখা যায় এবং এছাড়াও তাদের অঙ্গসংস্থানবিদ্যা থেকে অনুমান করা হচ্ছে যে, বিলুপ্ত হয়ে যাওয়া অস্ট্রেলোপিথেকাসরাও সম্ভবত সমভূমি অধিবাসীরা ছিল। মানুষকে প্রায় সব স্থলজ বাসস্থান বসবাস করতে দেখা যায়।
BDGFB
হোমানোইডেয়া (অদ্যাপি) প্রজাতি বাসকারীর দুই পরিবারের রয়েছে :
মুহাম্মদ আবদুল্লাহ-হিল কাফি
মুহাম্মদ আবদুল্লাহ-হিল কাফি (১৯০০ - ৪ জুন ১৯৬০) ছিলেন একজন বাঙালি রাজনীতিবিদ, সাংবাদিক, লেখক। সমাজসেবক হিসেবে তিনি দেশের বিভিন্ন স্থানে মাদ্রাসা ও ঈদগাহ প্রতিষ্ঠা করেছেন।
মুহাম্মদ আবদুল্লাহ-হিল কাফি ১৯০০ সালে বেঙ্গল প্রেসিডেন্সির বর্ধমান জেলার টুবগ্রামে জন্মগ্রহণ করেন। তার পৈতৃক নিবাস ছিল দিনাজপুর জেলার বস্তিয়াড়া গ্রামে। তার বাবার নাম সৈয়দ আবদুল হাদি।
শৈশবে বাড়িতে তার শিক্ষা শুরু হয়। বাবার কাছে তিনি আরবি এবং মায়ের কাছে উর্দু ও ফারসি শেখেন। ১৯০৬ সালে তিনি স্থানীয় নূরুল হুদা মাদ্রাসায় ভর্তি হন। ১৯০৯ সাল পর্যন্ত তিন বছর সেখানে লেখাপড়া করেন। এরপর রংপুরের কৈলাসরঞ্জন উচ্চ বিদ্যালয় এবং হুগলি জেলা স্কুলে পড়ালেখা করেছেন।
১৯১৭ সালে তিনি কলকাতা মাদ্রাসা থেকে এন্ট্রান্স পাস করেন। ১৯১৯ সালে তিনি সেন্ট জেভিয়ার্স‌ কলেজ থেকে আইএ পাস করেন। এরপর সেন্ট জেভিয়ার্সে‌ তিনি বিএ শ্রেণীতে ভর্তি হন। এসময় অসহযোগ ও খিলাফত আন্দোলন শুরু হলে তিনি ইংরেজি শিক্ষা ত্যাগ করেন।
তিনি অসহযোগ ও খিলাফত আন্দোলনে অংশ নিয়েছিলেন। তিনি ১৯২২ সালে জমিয়তে উলামায়ে বাঙ্গালার সহকারি সম্পাদক হন। ১৯২৬ সালে তিনি হোসেন শহীদ সোহরাওয়ার্দী‌র ইন্ডিপেন্ডেন্ট মুসলিম পার্টির পক্ষে কাজ করেছেন। তিনি দলের সেক্রেটারি এবং নির্বাচন বোর্ডের সদস্য ছিলেন। ১৯৩০ সালে মুসলিম ন্যাশনাল পার্টির নেতা হিসেবে তিনি আইন অমান্য আন্দোলনে দিনাজপুরে নেতৃত্বে দিয়েছেন। আন্দোলনের সমর্থনে বক্তব্য দেয়ার জন্য তিনি গ্রেপ্তার হন। ১৯৩২ সালে তিনি রাজনীতি থেকে অবসর নেন।
রাজনীতি থেকে অবসর নিয়ে তিনি ইসলামি কর্মে নিয়োজিত হন। ১৯৩৫ সালে রংপুরের হারাগাছা বন্দরে অনুষ্ঠিত উত্তরবঙ্গ আহলে হাদিস সম্মেলনে তিনি গুরুত্বপূর্ণ ভূমিকা রেখেছেন। ১৯৪০ সালে দিল্লিতে অনুষ্ঠিত নিখিল ভারত জাতীয়তাবাদি মুসলিম সম্মেলনে তিনি বাংলার প্রতিনিধি হিসেবে অংশগ্রহণ করেছেন। ১৯৪৪ ও ১৯৪৫ সালে অনুষ্ঠিত নিখিল ভারত আহলে হাদিস সম্মেলনে তিনি বাংলার প্রতিনিধি ছিলেন। ১৯৪৬ সালে তিনি নিখিল বঙ্গ ও আসাম জমিয়তে আহলে হাদিসের সভাপতি নির্বাচিত হন। আহলে হাদিস আন্দোলনকে প্রত্যন্ত অঞ্চলে জনপ্রিয় করার জন্য এসময় তিনি সক্রিয় ভূমিকা রেখেছেন।
১৯৪৭ সালে পাকিস্তান প্রতিষ্ঠার পর সংগঠনের নাম বদলে পূর্ব পাকিস্তান জমিয়তে আহলে হাদিস রাখা হয় এবং সংগঠনের সদরদপ্তর কলকাতা থেকে পাবনায় স্থানান্তর করা হয়। এসময় তিনি ইসলামি সংবিধান চালুর পক্ষে তিনি মতপ্রকাশ করেন।
মুহাম্মদ আবদুল্লাহ-হিল কাফি ১৯২১ সালে উর্দু দৈনিক "জামানা" পত্রিকার সম্পাদক হিসেবে কর্মজীবনে প্রবেশ করেছিলেন। ১৯২৪ সালে তিনি সাপ্তাহিক "সত্যাগ্রহী" পত্রিকা প্রকাশ করেন। ১৯৪৯ সালে তিনি মাসিক "তর্জ‌মানুল হাদিস" পত্রিকা প্রকাশ করেন। ১৯৪৭ সালে তিনি সাপ্তাহিক "আরাফাত" পত্রিকা প্রকাশ করেন।
লেখালেখি ও গবেষণার জন্য তার খ্যাতি ছিল। তিনি মোট ২৬টি বই লিখেছেন। এর মধ্যে রয়েছে "ইসলামী শাসনতন্ত্রের সূত্র", "নবুওতে মোহাম্মদী আহলে হাদীস পরিচিতি", "ধন বণ্টনের রকমারি ফর্মুলা", "আল-ইসলাম ও কমিউনিজম" ইত্যাদি।
প্রবন্ধ ও গবেষণার জন্য ১৯৬০ সালে তিনি বাংলা একাডেমী পুরস্কার লাভ করেন।
মুহাম্মদ আবদুল্লাহ-হিল কাফি ১৯৬০ সালে ঢাকায় ইন্তেকাল করেন।
হারারে স্পোর্টস ক্লাব
হারারে স্পোর্টস ক্লাব () জিম্বাবুয়ের হারারে এলাকায় অবস্থিত একটি ক্রিকেট খেলার মাঠ। সূচনালগ্ন থেকেই এটি রোডেশিয়া ও জিম্বাবুয়ের প্রধান ক্রিকেট মাঠের মর্যাদা পেয়ে আসছে। সচরাচর মাঠটি সলসবারি স্পোর্টস ক্লাব নামে পরিচিত। অক্টোবর, ১৯৯২ সালে টেস্ট মাঠের পরিচিতি পায়। জিম্বাবুয়ের উদ্বোধনী টেস্টে প্রতিপক্ষ ভারতীয় দল এ মাঠে নেমেছিল। কিছুদিন পরই এ মাঠে প্রথমবারের মতো একদিনের আন্তর্জাতিক ক্রিকেট খেলা অনুষ্ঠিত হয়। এছাড়াও, জিম্বাবুয়ে প্রথমবারের মতো টেস্টে বিজয় লাভ করেছিল।
স্টেডিয়ামের চতুর্দিকে জাকারান্দা গাছের আচ্ছাদন রয়েছে। ভিতরে রয়েছে সুন্দর প্যাভিলিয়ন। হারারে স্টেডিয়ামটি নগরের কেন্দ্রস্থলে অবস্থিত। এর একপাশে রয়েছে প্রেসিডেন্সিয়াল প্যালেস ও অন্য পার্শ্বে রয়্যাল হারারে গলফ ক্লাব। অক্টোবর, ১৯৯২ থেকে টেস্ট ক্রিকেট খেলা উদ্বোধনের পর টেস্ট ও একদিনের আন্তর্জাতিক ক্রিকেট খেলার জন্য দেশের প্রধান মাঠের মর্যাদা পেয়ে আসছে। মাঠে দর্শক ধারণ সংখ্যা দশ হাজার হলেও প্রয়োজনে অস্থায়ীভাবে আসন সংখ্যা বাড়ানো যায়। ১৯৫৬ সালে এ মাঠে সর্বোচ্চ ছাব্বিশ হাজার দর্শক এসেছিলেন রোডেশিয়া বনাম এমসিসি’র মধ্যকার খেলা দেখতে।
এ মাঠটি স্থানীয় ম্যাশোনাল্যান্ড ঈগলস ক্লাবটি ব্যবহার করে থাকে। এছাড়াও, হারারে স্পোর্টস ক্লাব দেশের ক্রিকেট বোর্ড জিম্বাবুয়ে ক্রিকেট ইউনিয়ন কর্তৃক ব্যবহৃত হয়।
অক্টোবর, ২০১০ সালে জিম্বাবুয়ে ক্রিকেট ঘোষণা করে যে, নভেম্বরে অনুষ্ঠিতব্য ঘরোয়া টুয়েন্টি২০ প্রতিযোগিতা আয়োজনের লক্ষ্যে হারারে স্পোর্ট ক্লাব এবং মুতারে স্পোর্টস ক্লাবের উন্নয়ন করা হবে। এরফলে আসন সংখ্যা বৃদ্ধি, দর্শকদের সুযোগ-সুবিধা, প্রশিক্ষণের সুযোগ এবং মাঠের সুবিধা বৃদ্ধিসহ দিন/রাত ক্রিকেট আয়োজনের লক্ষ্যে ফ্লাডলাইটের ব্যবস্থা করা হবে। এরফলে টেস্ট ক্রিকেটে জিম্বাবুয়ের পুণরায় অংশগ্রহণে ব্যাপক সুবিধা প্রদান করবে।
দশরথ রঙ্গশালা স্টেডিয়াম
দশরথ রঙ্গশালা স্টেডিয়াম নেপালের কাঠমান্ডু, ত্রিপুরেশ্বরে একটি বহুমুখী স্টেডিয়াম। এটি নেপালের সবচেয়ে বড় স্টেডিয়াম। বর্তমানে এটি ফুটবল ম্যাচ ও সাংস্কৃতিক ও বিনোদন কর্মসূচীতে বেশি ব্যবহৃত হয়। স্টেডিয়াম ধারণ ক্ষমতা ২৫,০০০ এবং আসন সংখ্যা ৫,০০০। স্টেডিয়ামটি ১৯৫৬ সালে নির্মিত হয়। নেপালের জাতীয় ও আন্তর্জাতিক প্রতিযোগিতায় অধিকাংশই এই স্টেডিয়ামে অনুষ্ঠিত হয়। নেপালের জাতীয় ফুটবল লিগ প্রতি বছর এই স্টেডিয়ামে হয়। দশরথ চাদ, ​​নেপালের শহীদের নামে স্টেডিয়ামটির নামকরণ করা হয়।
সুপারস্পোর্ট পার্ক
সুপারস্পোর্ট পার্ক সেঞ্চুরিয়ান, গাউটেং, দক্ষিণ আফ্রিকায় একটি ক্রিকেট খেলার মাঠ।
একটি টেলিভিশন কোম্পানি শেয়ার কেনার পরে এটির নাম সেঞ্চুরিয়ান পার্ক থেকে সুপারস্পোর্ট স্টেডিয়াম নামকরণ করা হয়। মাঠটির ধারণ ক্ষমতা ২২,০০০। পূর্বের উত্তর ট্রান্সভাল হিসাবে পরিচিত টাইটানস ক্রিকেট দলের হোম গ্রাউন্ড এটি।
এই মাঠে ২০০৩ ক্রিকেট বিশ্বকাপ এবং দক্ষিণ আফ্রিকায় হওয়া ২০০৯ ইন্ডিয়ান প্রিমিয়ার লীগ হয়। এই মাঠে ২০০৯ আইসিসি চ্যাম্পিয়নস ট্রফির ফাইনাল হয়েছিল। এই মাঠটিতে শচীন টেন্ডুলকার তার ৫০তম টেস্ট ম্যাচ সেঞ্চুরিটি করেছিলেন।গ্রুপ লীগের ম্যাচের পাশাপাশি সুপার সিক্সেস লীগের অস্ট্রেলিয়া -শ্রীলঙ্কা ম্যাচ ও নিউজিলান্ড - ভারত ম্যাচ অনুষ্ঠিত হয়।
টুর্নামেন্টের ফাইনাল সমেত একটি সেমিফাইনাল ম্যাচ অনুষ্ঠিত হয়।
আইপিএল -এর দিল্লি -ডেকান সেমি-ফাইনাল ম্যাচ অনুষ্ঠিত হয়।